وەزیرى خوێندنى باڵا ڕاستەوخۆ کاروبارى هاوڵاتیان ڕایی دەکات\nوەزیرى خوێندنى باڵا: هاوکارى و هەماهەنگیەکانى وڵاتى…\nوەزیرى خوێندنى باڵا و توێژینەوەى زانستى ڕایگەیاند: هەنگاریا لە کاتێکدا هاوکارى پێشکەش بەهەرێمى کوردستان کرد، کە هەرێمەکەمان ڕوبەڕوى شەڕى دژى داعش و، قەیرانى دارایی بو بۆوە، بەڵام هاوکارییەکانى ئەوان بۆ هێزى پێشمەرگە لەلایەک و، بەردەوامیدان…\nئەمشەو وەزیرى خوێندنى باڵا ئامادەى مەراسیمى بەڕێکردنى شەش…\nبە ئامادەبونى وەزیرى خوێندنى باڵا و توێژینەوەى زانستى و کونسوڵى کۆمارى میللى چین لە هەولێر، ڕێوڕەسمى ڕێزلێنان و بەڕێکردن بۆ شەش خوێندکارى کورد ڕێکخرا، کەتوانیویانە زەمالەى خوێندنى ماستەر لە زانکۆکانى وڵاتى چین بەسەرکەوتوى بەدەستبهێنن.…\nوەزیرى خوێندنى باڵا: پەیوەندیەکانمان بۆ ئاڵوگۆڕى زانستى…\nوەزیرى خوێندنى باڵا و توێژینەوەى زانستى ڕایگەیاند: په‌یوه‌ندی نێوان گه‌لی كورد و گه‌لی چین مێژوێكی درێژی هه‌یه، هه‌ردوولا خاوه‌ن كه‌لتور و فەرهەنگى هاوبه‌شن، بۆ ئاڵوگۆڕى زیاترى زانستیش جەخت لە فراوانترکردنى پەیوەندیەکانمان ده‌کەینه‌وە…\nبەمەبەستى لە نزیکەوە ئاگاداربون لە کێشەو گرفتى هاوڵاتیان و ڕاییکردنى مامەڵەکانیان، وەزیرى خوێندنى باڵا و توێژینەوەى زانستى لە هۆڵى کۆبونەوەکانى وەزارەت کاروبارى هاوڵاتیانى ڕاییکرد. ڕۆژی سێشەممە ڕێکەوتى (١٧/٩/٢٠١٩) د. ئارام محمد قادر…\nوەزیرى خوێندنى باڵا هاوخەمى بۆ مەزهەرى خالقى و خانەوادەکەى…\nبراى بەڕێزم مامۆستا مەزهەرى خالقى بەداخ و کەسەرەکى زۆرەوە هەواڵى کۆچى دوایى خاتوو (رێسان)ى هاوسەرتانم پێگەیشت، بەو بۆنە خەمناکەوە پرسەو سەرەخۆشى خۆمان ئاراستەى جەنابتان و خانەوادە بەڕێزەکەتان دەکەین. لەخواى گەورە داواکارین خوالێخۆشبو جێگەى…\nویلایەتە یەکگرتوەکانى ئەمریکا هاوکارى سێکتەرى خوێندنى باڵاى…\nوەزیرى خوێندنى باڵا و توێژینەوەى زانستى لە پاڵ بەرزنرخاندنى پشتیوانییەکانى ئەمریکا لەڕوى سیاسى و سەربازى و مرۆیى بۆ گەلى کوردستان، ڕایدەگەیەنێت پشتیوانییە زانستى و ئەکادیمییەکانى حکومەتى ئەمریکا بۆ سێکتەرى خوێندنى باڵاى کوردستان و…\nوەزارەتى خوێندنى باڵا هەلى گواستنەوەى ڕاژه ى فەرمانبەران ڕادەگەیێنێت\nوەزارەتى خوێندنى باڵا هەلى گواستنەوەى ڕاژه یان ته‌نسیب بۆ زانكۆی ڕاپه‌ڕین ڕاده‌گه‌ینێت\n16 ڕەزبەر 2019\nبەسەرپەرشتى و ئامادەبونى د. ئارام محمد قادر وەزیرى خوێندنى باڵا و توێژینەوەى زانستى، کۆبونەوەى سێنتەرەکانى پێداگۆجى…\nلە پێناو پتەوکردنی زیاترى پەىوەندیيە زانستى و کلتوریەکانى هەردولاو ئاڵوگۆڕى کلتورى، ژمارەیەک لە دەستە بژێرى خوێندکارانی…\n15 ڕەزبەر 2019\nلە درێژەى سەردان و بەسەرکردنەوەکانى بۆ زانکۆ و دامەزراوە زانستى و ئەکادیمییەکانى هەرێمى کوردستان و لەنزیکەوە ئاگاداربون…


د. عیرفان مسته‌فا:نه‌ریتی نوێی هیچ میلله‌تێك بـۆ مـیلله‌تێكی تر نوێ نییه – Knwe.org\nسەرەکی » چاوپێکه‌وتن » د. عیرفان مسته‌فا:نه‌ریتی نوێی هیچ میلله‌تێك بـۆ مـیلله‌تێكی تر نوێ نییه\nوه‌ك چۆن دیكارت ده‌ڵێت عه‌قڵ ئه‌وه‌یه كه له هه‌موو مرۆڤێكدا هه‌یه، بنه‌مای داهێنانی نه‌ریتیش له هه‌موو مرۆڤێكدا هه‌یه‌و شیانی چالاكبوونه. كاتێكیش چالاك ده‌بێت ئه‌و مرۆڤه له به‌رامبه‌ر ئه‌و شیوازه له ژیان و نه‌ریته‌كانی كه له منداڵییه‌وه له ناویدا چێنراون هه‌ست به نامۆبوون بكات و بكه‌وێته بیركردنه‌وه له‌وه‌ی ئه‌و نه‌ریتانه له كوێوه هاتوون؟ ئایا ئه‌و ده‌توانێت نه‌ریتێك بۆ به‌ڕێوه‌بردنی ژیانی خۆی دابهێنێ؟ مرۆڤ له هه‌ر شوێنێك بێت بكه‌وێته ناو ئه‌و نامۆبوونه‌وه له‌گه‌ڵ ئه‌و ژیانه ته‌قلیدیه‌و نه‌ریته ناعه‌قڵانیه‌كانیدا، ئه‌وه ئه‌و بنه‌مایه له ناویدا كارا ده‌بێت كه نه‌ریته نوێكان لێیه‌وه په‌یدا ده‌بن.\nگه‌ر مۆدێرنیتێی ئه‌وروپی به‌و ئاراسته‌دا بڕۆشتایه كه دیكارت و فه‌یله‌سوفانی ئه‌ڵمان نه‌خشه‌یان بۆ كیشابوو، ئه‌وه ده‌كرا بڵێین شارستانیه‌تی رۆژئاوا ره‌وتێكی مێژوویی ته‌واو جیاوازی هه‌یه له‌گه‌ڵ ره‌وتی بۆ نموونه شارستانیه‌تی مه‌سیحیدا یان شارستانیه‌تی ئیسلامیدا. چونكه ئه‌و كاته ئه‌و هێزه نه‌ریتداهێنه كه له‌سه‌رده‌می دیكارتدا له ناو رۆژئاواییه‌كاندا كارابووه و كه‌وته داهێنانی نه‌ریته نوێكانی خۆی، ئه‌وه هه‌ر به كارایی ده‌مایه‌وه‌و ئه‌و كاته له‌بری ئه‌وه‌ی نه‌ریته نوێكانی خۆی وه‌ك نه‌ریتی پیرۆزو هه‌تاهه‌تایی به‌سه‌ر میلله‌تانی ده‌ره‌وه‌ی خۆیدا بسه‌پێنێ ، كۆمه‌كی ئه‌و میلله‌تانه‌ی ده‌كرد تا ئه‌وانیش ئه‌وهێزه نه‌ریتداھێنه له خۆیاندا كارابكه‌ن و نه‌ریته نوێكانی خۆیان دابهێنن وكۆتای به نه‌ریته كۆنه‌كانیان بهێنن.\nنه‌ریتی نوێ بۆ هه‌ر میلله‌تێك ئه‌و نه‌ریتانه‌ن ئه‌و هێزه نه‌ریتداهێنه‌ی ناو خۆی دایان ده‌هێنێت نه‌ك ئه‌و نه‌ریتانه‌ی كه له میلله‌تێكی تری وه‌رده‌گرێت و ده‌یانخاته شوێنی نه‌ریته كۆنه‌كانی خۆی.\nنه‌ریتی نوێی هیچ میلله‌تێك بۆ میلله‌تێكی تر نوێ نییه، نه‌ریتی نوێ ته‌نها بۆ ئه‌و میلله‌ته نوێیه كه خۆی بۆ خۆی دایهێناوه، چونكه ته‌نها ئه‌و نه‌ریتانه له‌گه‌ڵ ئه‌و هوشیارییه‌دا هه‌مئاهه‌نگن كه به بوونی خۆی هه‌یه‌تی. بۆیه هه‌موو نه‌ریتێكی نوێ هه‌رده‌بێت لۆكاڵی بێت و نابێت جیهانی بێت.\nهه‌ر نه‌ریتێك بیه‌وێت خۆی جیهانی بكاته‌وه ئه‌وه ده‌یه‌وێت له نه‌ریتیكی راگوزه‌ری سه‌رده‌مێكه‌وه خۆی بكات به نه‌ریتێكی هه‌میشه‌یی و هه‌تاهه‌تایی. ئه‌مه‌ش له راستیدا به‌رهه‌می په‌ككه‌وتنی ئه‌وهێزه نه‌ریتداهێنه‌یه كه سه‌رچاوه‌ی په‌یدابوونی ئه‌و نه‌ریته‌یه.\nكاتێك میلله‌تێك نه‌ریته داهێنراوه‌كانی خۆی جیهانی ده‌كاته‌وه و میلله‌تانی تر ناچار ده‌كات به وه‌رگرتنیان یان رێگری ناكات له‌وه‌ی میلله‌ته‌كانی تر ئه‌و نه‌ریتانه وه‌ربگرن ئه‌وه هه‌م ئه‌و هێزه نه‌ریتداهێنه له خۆیدا له كار ده‌خات و هه‌م له‌و میلله‌تانه‌ششدا له كاری ده‌خات كه نه‌ریته‌كه‌ی خۆی به‌سه‌ریاندا ده‌سه‌پێنێ.\nپاراستنی كارایی ئه‌و بنه‌مایه كه میلله‌تێك له تازبوونه‌وه‌یه‌كی هه‌میشه‌یدا ده‌هێڵێته‌وه، له‌و میلله‌ته ده‌خوازێت ئه‌و نه‌ریتانه‌ی خۆی وه‌ك كۆمه‌ڵه نه‌ریتێكی تایبه‌ت به خۆی ببینێت و وه‌ك نه‌ریتێك نه‌یان بینێ كه باشن بۆ میلله‌ته‌كانی تر. واته ئه‌و بنه‌مایه لێی ده‌خوازێت وا نه‌ریته‌كانی خۆی ببینێ كه لۆكاڵین و جیهانی نیین، بۆیه ده‌بێت خۆی رێگری له‌وه بكات كه جیهانی بكرێنه‌وه.\nئه‌و میلله‌ته له بری ئه‌وه‌ی بانگهێشتی میلله‌ته‌كانی تر بكات بۆ گواستنه‌وه‌ی نه‌ریته‌كانی خۆی دوا له میلله‌ته‌كانی تر ده‌كات كه ئه‌وانیش ئه‌و هێزه نه‌ریتداهێنه له ناو خۆیاندا كارا بكه‌ن و نه‌ریته نوێكانی خۆیان دابهێنن. ئه‌مه له‌راستیدا مانه‌وه‌یه له ناو مۆدێرنیتێدا.\nئه‌وه‌ی كه مۆدێرنه نه ئه‌وه‌یه كه له داهاتوودا هه‌یه‌و نه ئه‌وه‌یه كه له رابردوودا هه‌یه به‌ڵكو ئه‌وه‌یه كه ئه‌و میلله‌ته له‌و سه‌رده‌مه‌ی خۆیدا وه‌ك نه‌ریتێكی نوێ دایده‌هێنێ بۆ خۆی و نه‌وه‌كانی دواتر گه‌شه‌ی پێده‌ده‌ن تا كامڵ ده‌بێت و كۆتایی پێدێت. مۆدیرنیتێ به‌م مانایه بوونی له ناو ژیانی نه‌وه‌یه‌كی میلله‌تێكدایه كه خۆی هه‌م به‌شداره له داهێنانی نه‌ریته‌كانی ئه‌و ژیانه‌و هه‌م به‌شدار له كارپێكردنیاندا. به مانا كانتییه‌كه‌ی هه‌م یاساداڕێژه‌ره‌و هه‌م جێبه‌جێكاری یاساكانیشه.\nبه بێ ئاماده‌بوونی ئه‌وهێزه نه‌ریتداهێنه هیچ میلله‌تێك ناكه‌وێته ناو مۆدێرنێتێی راسته‌قینه‌وه با ئه‌و نه‌ریتانه‌ش كه ژیانیان پێده‌كات له كۆمه‌ڵگایه‌كی سه‌روومرۆیی وه‌رگرتبن.\nله‌مه‌ی سه‌روه ده‌گه‌ین به‌وه‌ی بیرمه‌نده فه‌رنسیه‌كان مانایه‌كی ره‌گه‌زییان داوه به مۆدێرنیتێ و به‌وه‌ی ده‌زانن كه شێوازێكه له ژیان كه رۆژئاواییه‌كان دایانهێناوه‌و ئه‌م شێوازه له ژیان دوایین شێوازی ژیانه و كامڵترینیشیانه، بۆیه ده‌بێت هه‌موو میلله‌ته جیاوازه‌كانی جیهان واز له‌و شێوازه له ژیان بهێنن كه خۆیان داینهێناوه بۆ خۆیان و ئه‌و شێوازه بۆ ژیان له رۆژئاوا وه‌رگرن كه له دواییه‌وه مرۆڤایه‌تی هیچ شێوازێكی تر بۆ ژیان داناهێنێ.\nبه‌ڵام فه‌یله‌سوفانی ئه‌ڵمان مانایه‌كی تریان به مۆدێرنیتێ داوه كه ره‌گه‌زی نییه، ئه‌ویش ئه‌وه‌یه: له ناو هه‌موو میلله‌تێكدا هێزێك بۆ نه‌ریتداهێنان هه‌یه و هه‌تا مرۆڤایه‌تیش مابێت ئه‌و هێزه له باریدا هه‌یه نه‌ریتی نوێ بۆ ئه‌و میلله‌ته دابهێنێت و مۆدیرنیتێش ئه‌وه‌یه كه هه‌ر میلله‌تێك له ڕێگه‌ی ئه‌وهێزه نه‌ریتداهێنه‌ی خۆیه‌وه خۆی نه‌ریته‌كانی خۆی دابهێنێ و هه‌ر خۆیشی جێبه‌جێیان بكات. له‌مه‌وه‌یه كه كانت ده‌ڵێت مرۆڤ خۆی ده‌بێت له هه‌مان كاتدا داڕێژه‌ری یاساكان و جێبه‌جێكاری یاساكانیش بێت.\nدوای رۆشنكردنه‌وه‌ی ئه‌م دوو مانایه‌ی مۆدێرنیتێ ده‌توانین وه‌ڵامی پرسیاره‌كه بده‌ینه‌وه. پرسیاره‌كه ده‌كرێت به‌م شێوه‌یه‌ش بكرێت: كێشه‌یه له نێوان كوردوو مۆدێنێتێدا هه‌یه ئایا خه‌تاكه هی مۆدێنێتێیه یان خه‌تاكه هی كورده؟. له كاتێكدا رۆشنبیرانی كورد خه‌تاكه به هی كورد ده‌زانن و ره‌خنه له كورد ده‌گرن به‌وه‌ی كه بۆ نه‌ریته‌كانی مۆدێرنیتێی رۆژئاواییه ده‌ستبه‌رداری نه‌ریته كۆنه‌كانی خۆی نابێت، هه‌ر ئه‌مه‌شه وایكردووه كه ده‌وڵه‌تی نه‌بێت و له ده‌ره‌وه‌ی مێژوو بێت.\nكورد دژی مۆدیرنیتێیه\nئه‌و بۆچوونه كه ئۆباڵی بێده‌وڵه‌تی و نه‌بوونی كورد له ناو مێژوودا ده‌خاته ئه‌ستۆی كورد له دوای نه‌وه‌ده‌كانه‌وه له باشور سه‌رهه‌ڵده‌دات. ئه‌و رۆشنبیرانه‌ی باشور كه كوردیان وا پێناسه كرده‌وه میلله‌تێكی كێوییه‌و هه‌ر به یاساكانی سروشت ژیان ده‌گوزه‌رێنی نایه‌وێت بێته ناو ژیانی مۆدێرنه‌وه، پشتیان به‌پێناسه‌كردنه‌كه‌ی بیرمه‌ندانی فه‌ره‌نسی بۆ مۆدێرنیته به‌ستووه. تا ئێستاش ئه‌وان گوێزه‌ره‌وه‌یه‌كی خراپی ئه‌و تێروانینه فه‌رنسیه‌ن كه بۆ مۆدێرنیتێ و پۆست مۆدێرنێتێ هه‌یه. هه‌ر به‌هۆی ئه‌مه‌شه‌وه وا په‌یوه‌ندی نێوان كوردو مۆدێرنێتێیان لێكداوه‌ته‌وه كه كورد دژی مۆدیرنیتێیه و به‌هیچ شێوه‌یه‌ك نایه‌وێت ده‌سته‌به‌رداری نه‌ریته‌كانه‌كانی خۆی ببێت و نه‌ریته رۆژئاواییه مۆدێرنه‌كان وه‌رگرێت تا بێته ناو مێژووه‌وه، بۆیه مه‌حكومه به‌وه‌ی هه‌ر له دۆخه كێوییه‌كه‌ی خۆیدا بمێنێته‌وه كه ئه‌وان ناویان نابوو دۆخی مانه‌وه.\nئه‌وان سه‌رتا بانگێهیشتیان بۆ مۆدێرنیتێی ئه‌ده‌بی ده‌كرد و پێیان وابوو ئه‌و ئه‌ده‌بیاته كوردییه مۆدێرنه كه به‌ر له‌وان هه‌یه ئه‌ده‌بیاتێكی مۆدێرن نییه‌و به‌رهه‌مھێنه‌رانی ئه‌و ئه‌ده‌بیاته ئه‌ده‌بیاته‌كه‌ی خۆیان وا پێناسه‌كردووه‌ته‌وه كه مۆدێرنه. هێرشه‌كه‌شیان بۆسه‌ر ئه‌و شاعیرانه بوو كه له هه‌شتاكاندا سه‌ده‌ی پێشوودا له ژێر ناوی مۆدێرنیتێ هه‌وڵی تازكردنه‌وه‌ی شیعرو ئه‌ده‌بیاتی كوردییان له باشور دابوو.\nبه‌پێی بۆ چوونی ئه‌و رۆشنبیرانه ئه‌و ئه‌ده‌بیاته‌ی له كۆتایی حه‌فته‌كان و سه‌ره‌تای هه‌شتاكاندا به‌ناوی مۆدێرنیتێوه نوسراوه ناكه‌وێته ناو مۆدێرنێته‌وه‌و ئه‌و شیعرانه‌ی ئه‌وان به‌رهه‌می مۆدێنیتێیه‌كی ساخته‌ن. به‌ڵگه‌شیان بۆ ئه‌مه ئه‌وه بوو كه ئه‌و ئه‌ده‌بیاته سنوره ناوچه‌ییه‌كه‌ی خۆی كه شاری هه‌ولێره تێنه‌په‌ڕاندووه نه‌یتوانیووه وه‌ك ئه‌ده‌بیاتی مۆدێرن زاڵ ببێت به‌سه‌ر شێوازه ئه‌ده‌بییه ناوچه‌ییه‌كانی تردا و یه‌كڕه‌نگیه‌ك له شێوازی ئه‌ده‌بیاتی كوردیدا دروست بكات.\nده‌چێته دۆخێكی ره‌گه‌زییه‌وه\nلێره‌دا پێوه‌ری ئه‌وان بۆ مۆدێرنیتێی ئه‌ده‌بی زاڵبوونی شێوازێكی ئه‌ده‌بی بوو به‌سه‌ر هه‌موو شێوازه ئه‌ده‌بییه‌كانی ناوچه‌كانی تری كوردستاندا. ئه‌مه‌ش دووپاتكردنه‌وه‌ی هه‌مان بۆچوونی ره‌گه‌زخوازانه‌ی بیرمه‌نده فه‌رنسیه‌كانی وه‌ك بۆدریاره بۆ مۆدێرنێتێ.\nمۆدێرنیتێ لای ئه‌م رۆشنبیرانه ده‌چێته دۆخێكی ره‌گه‌زییه‌وه بۆ سه‌پاندنی شێوازی ئه‌ده‌بی خۆیان نه‌ك به‌سه‌ر شێوازه ئه‌ده‌بییه‌كانی باشوردا به‌ڵكو به‌سه‌ر شێوازه ئه‌ده‌بیه‌كانی پارچه‌كانی تری كوردستانیشدا، هه‌ر بۆ سه‌رگرتنی ئه‌و پرۆژه‌یه ئه‌و رۆشنبیرانه له ساڵانی پێشوودا كه‌مپینێكیان بۆ ستانداردكردنی ئه‌و زمانه ئه‌ده‌بییه كرد كه خۆیان پێیان ده‌نوسی تا له ڕیگه‌ی حكومه‌ته‌وه بكرێت به زمانی خوێندن ونوسین نه‌ك هه‌ر له باشوردا به‌ڵكو له سه‌رانسه‌ری كوردستاندا.\nئه‌وان هه‌م له‌وه‌دا شكستیان هێنا كه شێوازه ئه‌ده‌بیه‌كه‌ی خۆیان كه شێوازێكی ناوچه‌یی بوو له شێوازێكی ناوچه‌ییه‌وه بكه‌ن به شێوازێكی سه‌رتاسه‌ری هه‌م شكستیان هێنا له‌وه‌د ئه‌و زمانه‌ی پێیان ده‌نوسی ستاندارد بكرێت و له رێگه‌ی هێزه‌وه بكرێت به زمانی خوێندن و نوسینی ناوچه جیاجیاكانی باشور.\nشێوازه ئه‌ده‌بیه‌كه‌ی ئه‌وان هه‌ر له چوارچێوه‌ی شاری سلێمانیدا وه‌ك شێوازێكی ناوچه‌یی ئه‌ده‌بیاتی كوردی مۆدێرن مایه‌وه و شێوازه ئه‌ده‌بیه‌كه‌ی هه‌ولێریش درێژه‌ی به ته‌مه‌نی خۆیدا، وه‌ك زمانی نوسینیش ئه‌و زمانه‌ی ئه‌وان ئه‌ده‌بیاته‌كه‌ی خۆیان پێیده‌نوسن هه‌ر له سنوره ناوچه‌ییه‌كه‌ی خۆی مایه‌وه‌و بادینانیش كه به بادینی ده‌یانخوێندو ده‌یانوسی هه‌ر له‌سه‌ر خوێندن و نوسین به زمانه‌كه‌ی خۆیان به‌رده‌وام بوون.\nشكستهێنانی ئه‌و رۆشنبیرانه له پرۆژه‌ی سه‌پاندنی نه‌ر‌یته زمانی و ئه‌ده‌بیه‌كه‌ی خۆیان به‌سه‌ر ناوچه‌كانی تردا مانای ئه‌وه نییه كه ئه‌وان له كاره ئه‌ده‌بیه‌كانی خۆیاندا شكستیان هێناوه‌و نه‌ینتوانیووه ده‌قی ئه‌ده‌بی سه‌ركه‌وتوو بنوسن، ئه‌شێ هه‌ر به‌رهه‌مێكی ئه‌ده‌بێ كه سه‌ر به نه‌ریتێكی ناوچه‌یی ئه‌دبیاتی مۆدێرن بێت له كوردستانداو وه‌ربگێڕێت بۆ زمانه‌كانی جیهان و نۆبڵیش به‌ده‌ست بهێنی، به بوونی به رۆمانێكی جیهانی ئه‌مه ئه‌وه ناگه‌ینێ كه نه‌ریتی زمانی و ئه‌ده‌بی ئه‌و رۆمانه جیهانییه‌و ناوچه‌یی نییه، گه‌ر نه‌ریته‌كانی په‌یدابوونی ئه‌و رۆمانه جیهانی بن ده‌بێت ئه‌و نه‌ریته زمانییه‌ی كه رۆمانه‌كه‌شی پێ نوسراوه جیهانی بێت له كاتێكدا نه‌ریته زمانیه‌كه نه‌ریتێكی ناوچه‌یی كوردییه‌و ته‌نانه‌ت نه‌ریتێكی نه‌ته‌وه‌یی و سه‌رتاسه‌ریش نییه. نوسینی رۆمانێك یان شیعرێك به ته‌كنیكێكی به‌رز نه جیهانبینی رۆمانووسه‌كه له جیهانبینیه ناوچه‌ییه‌كه‌ی خۆی ده‌رده‌كات نه ئه‌و زمانه‌ش كه پێی نوسیووه له‌زمانێكی ناوچه‌ییه‌وه ده‌یكات به‌زمانێكی سه‌رووناوچه‌یی.\nكورد به هه‌ر ناوێكه‌وه بێت\nشكستهێنانی ئه‌و پرۆژه‌یه‌ی ئه‌وان لای ئه‌وان شكستهێنانی مۆدێرنیتێ نه‌بوو به‌ڵكو شكستهێنانی كوردبوو له‌به‌رده‌م مۆدێرنیتێدا، چونكه ئه‌وه ناوچه كوردییه‌كانن هه‌ریه‌كه‌یان ده‌ستی به زمان و شێوازه ئه‌ده‌بیه‌كه‌ی خۆیه‌وه گرتووه‌و قبوڵی ئه‌وه ناكان زمان و شێوازێكی سه‌رتاسه‌ری جێگه‌ی زمان و شێوازه ناوچه‌ییه‌كان بگرێته‌وه.\nگه‌ر مۆدێرنیتێ زاڵبوونی نه‌ریتێكی زمانی وئه‌ده‌بیی ناوچه‌یی بێت به‌سه‌ر نه‌ریته زمانی و ئه‌ده‌بیه‌كانی ناوچه‌كانی تردا ئه‌وه واقعی كورد پێمان ده‌ڵێت: كورد به هه‌ر ناوێكه‌وه بێت قبوڵی ئه‌م یه‌ك نه‌ریتییه ناكات و په‌یڕه‌وی له فره‌نه‌ریتی ده‌كات. ئه‌مه‌ش ئه‌وه ده‌گه‌یێنێ كورد دژی مۆدێرنیتێیه به مانا ره‌گه‌زخوازییه فه‌ره‌نسیه‌كه‌ی ئیتر مۆدێرنیتێی ئه‌ده‌بی و هونه‌ری بێت یان مۆدێرنیتێتێی سیاسی و كولتوری.\nرۆشنبیره‌كان له‌ودا راستن كه كورد قبوڵی ئه‌و مۆدێرنیتێیه ناكات كه ئه‌وان خه‌ونیان پێوه ده‌بینی، به‌ڵام ئه‌مه مانایا ئه‌وه نییه كه قبووڵی مۆدێرنیتێ به مانا مرۆییه ناڕه‌گه‌زییه‌كه ناكات. به‌ڵام كورد چه‌ند دووربێت له مۆدێرنیتێی ره‌گه‌زییه‌وه، ئه‌وه‌نده نزیكه له مۆدێرنیتێی مرۆییه‌وه.\nبۆ روونكردنه‌وه‌ی ئه‌مه ده‌بێت به شێوه‌یه‌كی تر ئه‌و دوو مه‌به‌سته كه له رێگه‌ی وشه‌ی مۆدێرنیتێوه ده‌رده‌بڕێن دارێژینه‌وه. مۆدێرنیتێی ره‌گه‌زی پێمان ده‌ڵێت: ده‌ستبه‌رداری نه‌ریته كۆنه‌كه‌ی خۆت ببه و ئه‌و نه‌ریته نوێیه جێبه‌جێبكه كه له ململانێێ نه‌ریته‌كاندا زاڵترینیانه. به‌ڵام مۆدێرنیتێی مرۆیی پێمان ده‌ڵێت: ئه‌و نه‌ریته نوێیه جێبه‌جێ بكه كه خۆت داتهێناوه.\nبا بزانین كورد له مێژودا په‌یڕه‌وی له كام له دوو فرمانه كردووه؟ كاتێك ئێمه ده‌گه‌ڕێینه‌وه بۆ مێژووی په‌ره‌سه‌ندنی نه‌ریته كوردییه‌كان و مامه‌ڵكردنی كورد له‌سه‌رده‌مه جیاجیاكاندا له‌گه‌ڵ نه‌ریته زاڵه‌كانی ئه‌و سه‌رده‌مانه‌دا له‌وه تێده‌گه‌ین كورد هه‌میشه به‌لای ئه‌ودا رۆشتووه به‌پێی فرمانی مۆدێرنیتێی مرۆیی هه‌ڵسوكه‌وت بكات واته ئه‌و فرمانه‌ی كه ده‌ڵێت: ئه‌و نه‌ریته نوێیه جیبه‌جێ بكه كه خۆت داتهێناوه.


یه‌كێتی مامۆستایان: 1600 مامۆستا لە كرێچێتی ڕزگاریان دەبێت – wazho.net\nیه‌كێتی مامۆستایان: 1600 مامۆستا لە كرێچێتی ڕزگاریان دەبێت\nكانونی دووه‌م 10, 2021\t1023102 جار خوێندراوەتەوە\nسەرۆكی لقی گەرمیانی یه‌كێتی مامۆستایانی كوردستان ئاشكرای ده‌كات، بەپێی ئەو ڕێككەوتنەی لەگەڵ كۆمپانیای جێبەجێكاری پڕۆژەی بەهەشتی كەلار كراوە، لە ئایندەیەكی نزیكدا تەواوی یەكەكان بەسەر مامۆستایانی بەشداربوو لە پڕۆژەكە دابەش دەكرێت.\nئازاد حەسەن، سەرۆكی لقی گەرمیانی یەكێتیی مامۆستایانی كوردستان، له لێدوانێكدا بۆ ماڵپەڕی فەرمی پارتی ڕایگەیاندوه، “ماوەی دوو ساڵە بڕیاری دروستكردنی حەوت هەزار یەكەی نیشتەجێبوون لە سنووری ئیدارەی گەرمیان بۆ مامۆستایانی سنوورەكە چووەتە بواری جێبەجێكردنەوە و لە ئێستادا 27%ی كارەكان لەلایەن كۆمپانیای جێبەجێكارەوە تەواو كراوە و لە ئایندەیكی نزیكدا، ڕاستەوخۆ دەست دەكرێت بە ئەنجامدانی تیروپشك بۆ دابەشكردنی خانووەكان بەسەر مامۆستایاندا، بۆ ئەوەی هەر بەشداربوویەك ژمارە و شوێنی یەكەكەی خۆی بزانێت”. به وته‌ی سەرۆكی لقی گەرمیانی یەكێتیی مامۆستایان،”لە ئیستادا لە گەڵ بەڕێوەبەری كۆمپانیای جێبەجێكاری پڕۆژەكە، لەسەر كۆمەڵێك خاڵی دیكە ڕێككەوتوون كە بە جێبەجێكردنیان ئاستی كاركردن لە پڕۆژە خێراتر دەكات، ئەمە جگە لەوەی هەر بەپێی ڕێككەوتنەكە كۆمپانیاكە بڕیاریدا ئاسانكاری لە قیستەكانی مانگی یەك و دووی ئەمساڵ بكات، بە مەرجێك مامۆستایان پەیوەست بن بە پێدانی قیستی مانگەكانی ساڵی (2020) كە رادەستی بانك نەكراوە، لەگەڵ ئەوەش پێویستە تەواوی قیستی مانگەكانی 2020 بدرێت.”\nئاماژه‌ی به‌وه‌شكرد، “پێویستە لەسەر ئەو بەشداربووانەی كڕین و فرۆشتنیان بە یەكەكانەوە كردووە، سەردانی نووسینگەی گرێبەستی كۆمپانیای (خەیمەت ئەلسەلام) بكەن بە مەبەستی بەناوكردنی یەكەكان، لەگەڵ ئەوەدا كۆمپانیا بەردەوام دەبێت لە كاركردن لە خزمەتگوزارییەكانی كارەبا و ئاو و تەواوكردنی خانووەكان”.\nئه‌وه‌شی خسته‌ڕوو، “بە تەواوبوونی پرۆژەی بەهەشتی كەلار، 1600 مامۆستای سنوورەكە دەبنە خاوەنی یەكەی نیشتەجێبوونی خۆیان و لە كرێچێتی ڕزگاریان دەبێت”.\nPrevious روسیا میوانداری سه‌ركرده‌كانی ئازه‌ربایجان و ئه‌رمینیا ده‌كات\nNext تڕەمپ و تڕەمپیزم !


كارپێكردنی سیستمی ئەلیكترۆنی بەشەناوخۆییەكانی خوێندكاران راگەیەندرا – زانکۆی پۆلیتەکنیکی سلێمانی\nكارپێكردنی سیستمی ئەلیكترۆنی بەشەناوخۆییەكانی خوێندكاران راگەیەندرا\nتشرینی یه‌كه‌م 1, 2019\nلەسەر داوای بەڕێوەبەرایەتی بەشەناوخۆییەكانی زانكۆی پۆلیتەكنیكی سلێمانی بۆ بە ئەلیكترۆنی كردن و ئۆنلاین كردنی بەڕێوەبەرایەتییەكەیان، سێ خوێندكاری زانكۆ هەستان بە دروستكردنی داتابەسێك بۆ بەشەناوخۆییەكان.\nئەمڕۆ یەكشەممە 2019/10/1 لە هۆڵی پیرەمێردی سەرۆكایەتی زانكۆی پۆلیتەكنیكی سلێمانی و بەئامادەبوونی پ.ی.د.دانا ئەحمەد یاریدەدەری سەرۆكی زانكۆ بۆ كاروباری كارگێڕی و دارایی و لێپرسراوانی بەشەناوخۆییەكانی كۆلێج و پەیمانگاكانی سەر بە زانكۆ، لەلایەن هەرسێ خوێندكار ( ئوسامە كەمال ئەحمەد، شەنیار موختار محەمەد، بەستە سۆران خەسرەو ) لە بەشی داتابەسی پەیمانگای تەكنیكی كۆمپیوتەر، سیمینارێك لەسەر چۆنێتی كارپێكردن و داخڵكردنی داتا و زانیارییەكان بۆ ناو سیستمی داتابەیسی بەشەناوخۆییەكان بۆ ئامادەبووان خرایەڕوو.\nلە سەرەتادا پ.ی.د.دانا ئەحمەد یاریدەدەری سەرۆكی زانكۆ بۆ كاروباری كارگێڕی و دارایی كاركردنی بەشەناوخۆییەكانی بەم سیستمە ئەلیكترۆنییە بە گرنگ لەقەڵەمدا و هەموو پشتیوانی و هاوكارییەكی سەرۆكی زانكۆی بۆ پاڵپشتی خوێندكاران و بەرەوپێشبردنی كاروبارەكانی بەشەناوخۆییەكان دووپاتكردەوە.\nلە لێدوانێكیشدا بۆ سایتی زانكۆمان خوێندكار ئوسامە كەمال ئەحمەد ئاماژەی بە سوود و گرنگی سیستمە ئەلیكترۆنییەكە كرد و رایگەیاند: ئەم سیستمە ئۆنلاینە و هەموو كاتێك بەردەستە بۆ بەكارهێنان تەنها ئەدمین لە سەرۆكایەتی زانكۆ دەتوانێت هەموو زانیاری و داتاكانی ناو سیستمەكە ببینێت و گەڕان لەناو سیستمەكەدا ئەنجام بدات، وتیشی: زانیاری تەواوی ئەو خوێندكارانەی تێدایە كە لە كۆلێج و پەیمانگاكانی سەر بە زانكۆمان دەخوێنن و لە بەشەناوخۆییەكاندا نیشتەجێ دەبن، وە هەر هۆبەیەكی بەشەناوخۆییەكان بەكارهێنەر و وشەی تێپەڕی تایبەت بەخۆی هەیە كە داخلی سیستمەكە دەبێت.\nخوێندكار ئوسامە كەمال ئەحمەد وتیشی: پلان هەیە لە داهاتوودا ئەم سیستمە بخرێتە پاڵ سیستمی تۆماری گشتی زانكۆی پۆلیتەكنیكی سلێمانی و لەكاتی وەرگرتنی خوێندكاراندا راستەوخۆ ئەو خوێندكارانی لە بەشەناوخۆییەكان دەمێننەوە داخڵی سیستمەكە بكرێن.\nد.یوسف گۆران: لە 5 ساڵی رابردوودا كۆمەڵێك پڕۆژە لە بواری ریفۆرمی كەرتی خوێندنی باڵاخراونەتە بواری جێبەجێكردنەوە\nئایار 3, 2019\nخوێندکاران سوپاس و ستایشی سەرۆکی زانکۆی پۆلیتەکنیکی سلێمانی دەکەن\nئاگادارییەک بۆ خوێندکارانی وەرگیراو لە سیستمى خوێندنى پۆلیتەکنیک بۆ ساڵى ٢٠١٥ - ٢٠١٦\nتشرینی یه‌كه‌م 18, 2015\nئه‌رشیفه‌کان مانگێک دیاری بکه تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 ئاب 2016 ته‌مموز 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015 كانونی یه‌كه‌م 2014 تشرینی یه‌كه‌م 2014 ئه‌یلول 2014


حكومەتی عیراق:وردبینی لە لیستی مووچەخۆرانی هەرێم بەردەوامە – Knwe.org\nسەرەکی » ئابووری » حكومەتی عیراق:وردبینی لە لیستی مووچەخۆرانی هەرێم بەردەوامە\nنوێنەرانی كورد: هیچ لیستێكی مووچە لای بەغدا نییە\nحكومەتی عیراق:وردبینی لە لیستی مووچەخۆرانی هەرێم بەردەوامە\nحكومەتی عیراق وردبینی لەو داتابەیسە دەكات كە سەبارەت بە لیستی مووچەخۆرانی هەرێمی كوردستان لەبەردەستیدایە و ئەندامێكی ئەنجومەنی نوێنەرانی عیراقیش كە نزیكە لە سەرۆك وەزیرانی عیراق جەختی كردۆتەوە، حكومەت وردبینیی سەرەتایی لە ناوەكاندا كردووە و دەركەوتووە لەو ژمارەیە تەنها ٦٨٣ هەزاریان شایستەی ئەوەن مووچەیان پێبدریت.\nلە مووچەیەك زیاتر وەردەگرن\nئەندامێكی ئەنجومەنی نوێنەرانی عیراق نزیك لە حەیدەر عەبادی سەرۆك وەزیرانی عیراق جەختی كردۆتەوە لەوەی حكومەت وردبینی لەو داتابەیسە دەكات كە سەبارەت بە لیستی مووچەخۆرانی هەرێمی كوردستان لەبەردەستیدایە و ژمارەكەی دەگاتە ملیۆنێك و ٢٣٠ هەزار فەرمانبەر.\nجاسم محەمەد جەعفەر، ئەندامی ئەنجومەنی نوێنەران لەسەر لیستی دەوڵەتی یاسا بە ماڵپەڕی (بەغدادولیەوم)ی راگەیاندووە: «زۆرینەی ئەو ناوانەی لەو لیستەدان دووبارەن و هەندێكیشیان لە مووچەیەك زیاتر وەردەگرن و بەشێكیشیان تەمەنی خزمەتیان تێپەڕیوە و لە سەروو ٧٠ ساڵەوەن و لەگەڵ ئەوەشدا خانەنشین نەكراون».\nتەنها ٦٨٣ هەزاریان شایستەن\nئەو ئەندامەی ئەنجومەنی نوێنەرانی عیراق ئاماژەی بەوەشكردووە: «حكومەت وردبینیی سەرەتایی لە ناوەكاندا كردووە و دەركەوتووە لەو ژمارەیە تەنها ٦٨٣ هەزاریان شایستەی ئەوەن مووچەیان پێبدریت». روونیشیكردۆتەوە: حكومەت مووچەی ئەوانی تر نادات و وتووشیەتی پێویستە حكومەتی هەرێمی كوردستان رێگەچارەیەكیان بۆ بدۆزێتەوە.\nئەوەش لەكاتێكدایە كە لەكۆبوونەوەی نێوان سەرۆكایەتی حكومەتی هەرێم و پەرلەمانی كوردستان، باسی ئەوە كرا، كە چاوەڕوان دەكرێت وەفدێك رەوانەی ئەنجومەنی نوێنەرانی عیراق بكرێت بۆ تاووتوێكردنی دۆسێیە هەڵواسراوەكانی نێوان هەولێر و بەغداد، كە دیارترینیان پرسی دابینكردنی مووچەیە.\nدیوانی چاودێری دارایی و لیژنەی تایبەتمەند\nهاوكات، سەعد حەدیسی وتەبێژی سەرۆك وەزیرانی عیراقیش ئاماژەی بەوەكردووە: حكومەت وردبینی لە داتابەیسی فەرمانبەرانی هەرێمدا دەكات، بەمەبەستی دابینكردنی مووچە و وتووشیەتی: «دیوانی چاودێری دارایی و لیژنەی تایبەتمەند لە ئەنجومەنی نوێنەران ئەو كارەیان پێ سپیردراوە، ئامانجیش لێی دڵنیابوونە لە نەبوونی هەر ئاماژەیەی گەندەڵی، هاوشێوەی سەرجەم دامودەزگا فیدراڵیەكانی تری عیراق».\nوتەبێژەكەی عەبادی ئاماژەی بەوەشكردووە: پڕۆسەی وردبینیكردن لەو داتا بەیسەدا، ئەو دۆسێیە بە تەواوی یەكلایی دەكاتەوە و وتوشیەتی: «پێویستە دڵنیابینەوە لەوەی ئەو بڕە پارەیەی بۆ ئەو مەبەستە تەرخاندەكرێت دەگاتە دەست فەرمانبەرانی راستەقینە، نەك كەسانی تر». جەختیشی كردۆتەوە لەوەی پڕۆسەكە لە نزیكترین كاتدا بە ئەنجام دەگات.\nئەو لێدوانانەی كاربەدەستانی عیراق لەكاتێكدایە پێشتر پەرلەمانتارانی كورد لە بەغداد دووپاتیان كردووەتەوە بەغداد هیچ لیستێكی مووچەخۆرانی هەرێمی لەبەردەستدا نییە.


خوشک کوژی!…..سەرکەش – Denegkan\nbydengekan\tDecember 10, 2008\tئەدەب\nئێوارەکی درنگ بوو، مانگ لە سەرخۆ، ئارام ئارام چاوی هەلدێنا، بە تشکی زیوینی تارمایی شەوەزەنگە ئەنگوستەچاوەکەی راودەنا. لە لێواری رێگاش لاشەی بێ گیانی ژنێک کەوتبوو، خوێن لەلاچاو و لاجانگی هێشتا فوارەی دەکرد، چاوەکەی ترێشی گەش گەش دەیروانیە تشکی رووناکی مانگەکە، هەر وەک گازەندە لە درەنگ هەلهاتنی بکا و بلێ (خۆ ئەگەر زووتر هەلاتبای، ئاوا دونیات رۆشن کردبایەوە، ئەو بەرازە نەیدەوێرا ئاوا خەلتانی خوێنمکا)،\nدوو مندال بەسەر تەرمی بێجوولە و دەنگ لێبراوی ژنەکە هەنسکیان دەدا.\nتاوێک بوو رپەرپی پێی بکوژەکە ئەم ناوەی جێ هێشت بوو.\nژنە بەرلەوەی دوا هەناسەبدا و دلی لەلێدان بکەوێ، زۆر چریکاندی، زۆر گازی و هاواری کرد بەلام بێ هودە، کەس بەدەنگی هاواریەوە نەهات، خودا و فریشتەکانیش نەکاران فریای کەون، ئەم ناوە بۆ خۆی ببووە وێرانەیەک، هەستی زیندەوەرێک نەدەهات، لە هۆردوو مندالە بێ دایک ماوەکانی بترازێ کە ئەوانیش تەبای وی قروسکەی گریان و هاواریان دەگەیشتە کاکێشانی ئاسمان..\n– دەی دەهەستە، با برۆین!\nهێوی کەسەکەم بەم شەوە درەنگە بۆ کوێ برۆین؟! ئێستا خەلک خەریکە بخەوێ، کەی بەم مالنووستنانە کاتی میوان و میواندارییە؟!!\n– دەهەستە زووکە تۆ خۆت درەنگت داهێنا! لەمەزیاتر دوام مەخە!\nئێ باشە ئەگەر سبەی شەو بچین باشتر نیە؟ بەگوێی خوشکە گەورەت بکە، لەکەلی شەیتان وەرە خوارێ!\nکورە شێتگیرانە نەراندی\n– دەلێم هەستە، با برۆین، گالتەمان پێدەکەی!\nلە بن لێوان و بەمنگە منگێک، ئێ خۆ بەم نیوەی شەوە دەرنەکراوین! هاوکات عەبا رەشەی بەخۆی داداو مندالەکانیش فەرەقەتێ ئاسا کەوتنە دوای.\nکە لە مال دەرکەوتن دونیا تەواو تاریک داهات بوو، تارمایی شەوی سامناک لولی دان و بەجارێک لەچاوان وونی کردن.\nهەرچەندەی دەکرد پێیەکانی رێیان نەدەکرد، تێک دەهالان، ئەژنۆکانی شەکەت و ماندوو، دەتگووت حەوت شەو حەوت رۆژە بەرێوەیە.\nدلی دیگوت مەچۆ، بەلام نەیدەوێراو لەخۆی رانەدەدیت ئەم داوایە لە برا چکۆلەی بکا، ئەو برایەی بەم دەستانە بەخێوی کردووە و لانکی راژەنیوە، ئێستاش هەمێشە، وەک کۆرپە ساواکەی جارانی دێتەوە بەر چاو.\nشەوێکی پر سام بوو….. دلی خەبەری دابوو، کە رەنگە شتێک بقەومێ، دوور نیە بە ئەنجامێکی بگەیەنن، لە مێشکیدا کەلکەلەی هەزار و یەک بیر و بۆ چوونی ئالۆز بەخێراییەکی تۆقێنەر پەیدا دەبوون.\nدەیویست پەژوان بێتەوە، نەچێ و بەرەو دواوە بەراکردن بگەرێتەوە، بەلام نەیدەوێرا، ئاخر بۆکوێ بگەرێتەوە، کەسی شک نەدەبرد بەرگری لێ بکا، پشت و پەنای نەبوو، کەس نەبوو دالدەی بەدبەختییەکانی بدا، دایکی بە بیر دەهاتەوە، کە تەنیا بەچاوە پرلە فرمێسکەکانی، بێدەسەلاتی و چارەرەشی خۆی پێشاندا، هیچی نەگووت، قسەی پێنەدەکرا، وەک لە بەرێکردنی تەرەمی ئازیزی کیژە گەورەی وەستابێ.\nکاتێکیش راستەپێ بۆ ئەم سەفەرەی بەم شەوە درنگە کەوتە خۆی، دەیدیت دایکی زۆر پەشۆکاوە، سەری دونیای لێ وێک هاتۆتەوە، وروگێژ دەجولایەوە، وەک ئاگرێک لە هەناوی نێلەی بێ و نەشوێرێ ورتە بکا، بێگومان بوو لەوەی کە رەنگە دایکی و هەموو ئەوانی تریش بە سەر وبنی ئەم پلانە گلاوە دۆزەخییە نامۆ نەبوون، بەلام کەس هیچی بە ئەم نەدەگووت کەس هیچی لای نەدەدرکان.\nهەموو پشتیان تێکرد بوو تاک و تەنها مابۆوە، تەنێ جگەر گۆشەکانی بوون کە بەموو لێ جودانە نەدەبوونەوە، لێی دانەدەبران، ئەمیش بۆیە دەستی مندالەکانی توند گرت بوو، وەک پێیان بلێ لەم دونیایە بەس ئێوەم کەسن.\nمینا بۆ سەربرینی بەرن، هەنگاوەکانی شل و خاو، تادەهات خاوتر و خاوتریش دەبۆوە، شەقاوی کورت و کورت تر هەلدەگرت…..\nبراکەشی، چەند هەنگاوێ لە پێشتر دەرۆیشت، زوو زوو ئاوری لێ دەدایەوە و دەیگوت بۆ نارۆی.\nبەقسەی ئەمانی کرد، فریوی خوارد، هێندەیان لەبەر هەلخوێند، هەندیان گۆت و گۆتەوە، ئەوندە شێر و رێویان بۆ هێنایەوە، تا لە خشتیان برد، سوێند و قورئان و تەلاقیان بۆ خوارد، بەهاریان هێنابووە چۆکان تا تاکرا خاوی بکەنەوە، تاکرا دلنیای کەنەوە کە هیچ نابێ و ئەمە هەلەیەکە و روویداوە، ئێستاش کە پەژیوان بۆتەوە، هەموو شتێک کۆتایی پێ هاتووە، ئێ خۆ مەلاش دەکەوێتە هەلەوە، ئەمان لێی خۆش بوون گرنگ ئەوەیە تۆبەی کردبێ و جارێکی تر پێ لەم سوسنانە نەنێ.\nئای کە گمژەییم کرد من بۆ هەندە نەزان بووم بۆ بە قسەی ئەمانە خەلەتام، خۆ ئەو مالۆس بابانە لەوێ نەیاندە توانی بمکوژن! هەربەخۆشی پەژیوان دەبۆوە ئەیەرۆ بۆ دەمکوژن، چۆن دەستیان دەچێتە کچی خۆیان، ئەگەر بیان کوشتمایە چەند رۆژ و چەند شەوە ئەم کارەیان دەکرد…… نا رەنگە تائێستا بۆیان نەلوابێ، جا ئەمانە کەی جێی متمانەن!! بە راستی من خۆمم بە دەستی خۆم خستە تەلەوە.\nئەم هێوی و ئەوانی تریشی زۆر خۆشدەویست لە میژبوو لە هێوی و تەواوی کەس وکارەکانی دابرا بوو، زۆری بیر دەکردن، ئەم دیدارە هەموو تامەزرۆییەکی دامرکاندەوە، خۆشییەکی زۆری پێبەخشی، لەم دیدارەی دیمایی کارا تێر و پر هەمووان ماچ کا هەمووان لە هامێزگرێ.\nکەس نیە بێ بێتاوان بێ لەم دونیایە، بەلام چ دەکەی تەنێ تاوانی ژنان سزای لەسەرە، دەتگوت لەسەر دەم بۆ ژێر پەتی سێدارەی بەکێش دەکەن.\nدوا جار پێی نایە جەرگی خۆیی و رووی لە هێوی کرد و گوتی….. دلت دێ خوشکی خۆت بکوژی؟!\nئەم پرسیارە چاوەروان نەکراوە، هێوی لەناخەوە هەژاند بەلام خەمساردانە و بە واقورماوی گوتی ئەوە چیتە؟\nهیچی تری نەگوت!!\nگرمەیەک و دوان کەللەی سەری زۆر بەهێز هەژاند، دونیا سەراوبن بوو تاریک تاریک تر داهات هیچی نەدەبینی، تاهێزی تیا بوو هاواری دەکرد، مندالەکانیش تەبای دایکیان کەوتنە گریە و هاوار، بەسەر لاشەی دایکیان کەوتبوون، دایە دایەیان بەردی دەکردە ئاو…!\nبەدەستە بچکۆلانەکانیان هەولیان دەدا فوارەی خوێنی لاچاوی دایکیان راگرن، دەست و پەلیان دەم و چاویان بە خوێنە گەشەکەی دایکیان سوور ببوو ، هەر دایە دایەیان بوو.\nPrevious به‌رژه‌وه‌ندی باكوور له‌وه‌دایه كه ئایین و نا ئایین تواناكانیان یه‌ك خه‌ن\nNext گه‌نده‌ڵی تاسه‌ر ئێسقان ڕۆچووه ئیتر چاکسازی‌وگۆران له چیدا؟…نامۆ سامان


چاوا حه‌زا جنسى لجه‌م ژنێ دهێته گوهۆڕین؟ - وارمیدیا\nچین: دخوازین تورکیا هێرشان ل سووریێ رابگریت\nده‌زگه‌هێ بارزانی هاریكاری بۆ رۆژئاڤا برێخستن\nپەرلەمانێ کوردستانێ ل دۆر رۆژئاڤایێ کوردستانێ د کۆمبوونێ دا یە\nئیراق.. فەرماندارەک و 3 چەکدارێن حەشدێ ھاتن کوشتن\nبزاڤ ھەنە 13 ھزار داعشی بھێن ئیراقێ\nئەبومەھدی موھەندس: ئازادکرنا داعشییان مەترسی ل سەر ئیراقێ ھەیە\nژبه‌ر هێرشا سه‌ر رۆژئاڤا لیرێ توركی 5% داكه‌فت\nنێچیرڤان بارزانى و شانده‌كا سه‌ربازى یا بریتانیا كۆم بوون\nفۆلکسڤاگن دا سالانە 300 هزار ترومبێلان ل تورکیا بەرهەم ئینیت\nئەمریکا دێ چەکێ خوە یێ گران ژ بنگەھێ ئینجەرلیک ڤەگۆھێزیت\nچاوا حه‌زا جنسى لجه‌م ژنێ دهێته گوهۆڕین؟\nمێژوویا به‌لاڤكرنێ: 2014/11/09 - 9:55 ص\nئایا ته دزانى كو حەزكرن ب كریارا سێكسى ژ بال ژنان ڤه جودایه و ڤێ ئێكێ ژى پەیوەندی ب ده‌م و قۆناغێن ژیێ ژنێ ڤه گرێدایه. ل گۆره‌ى ڤه‌كۆلینان ده‌ركه‌ڤتییه كو حه‌زا سێكسى لدووڤ قۆناغێن سووڕا مه‌هانه و وه‌رز و ژیێ وێ دهێته گوهۆڕین.\nباشترین ده‌م بۆ وێ ئێكێ كو ژن تێدا كریارا سێكسی بكه‌ت، د ڤان خالێن خوارێ دا هاتینه دیاركرن:\n1ــ پشتى حه‌فتییه‌كێ ژ دووماهى ئینان ب سووڕا مه‌هانه، ڤه‌كۆلینان ده‌رئێخستییه كو پشتى وى ده‌مى، ژنان حه‌زه‌كا زێده بۆ جۆتبوون و كریاران سێكسى لده‌ف وان چێدبیت، ئه‌ڤه ژى ژبه‌ر وێ ئێكێ كو د وى ده‌مى دا ژن زێده‌تر هه‌ست ب رێكوپێكبوونا هۆمۆنێن له‌شێ خوه دكه‌ت و باوه‌رییه‌كا زێده ب خوه هه‌یه.\n2ــ د وەرزێ هاڤینێ دا، د هاڤینێ دا پیست زێده‌تر تیشكا رۆژێ ڤێدكه‌ڤیت و ب ڤێ ئێكێ ژى رێژه‌یا ڤیتامین “D” د له‌شێ ژنێ دا زێده دكه‌ت، ڤیتامین “D” ب وێ ئێكێ هاتییه نیاسین كو حه‌زا سێكسى د ژنێ دا چالاكتر لێ دكه‌ت.\n3ــ د سالێن بیستێ یێن ژیێ وێ دا، هۆڕمۆنا ئیسترۆجین دگه‌هیته گۆپیتكا زێده‌بوونێ د سالێن بیستێ یێ ژى دا، ژبه‌ر وێ ئێكێ د ڤێ سالێ دا ژنێ حه‌زا وێ یا سێكسى زێده دبیت.\n4ــ ل ده‌هه‌یا چارێ یا ژیێ وێ هه‌تا ژیێ 50 سالیێ، لده‌ف هه‌وه تشته‌كێ مه‌نه‌هۆش نه‌بیت كو ژن د ڤى ژى دا حه‌زا كریارا سێكسى دكه‌ن، ژبه‌ر وێ ئێكێ كو د وى ژیێ وان دا رێژه‌یا هۆڕمۆنا تیستۆسرۆن د له‌شێ وان دا زێده دبیت.\n2019/10/15 - 12:09 م\n2019/10/15 - 11:31 ص\nپێنتاگۆن: ئەندامێن ناتۆیێ دێ سزایان داننە سەر تورکیا\n2019/10/15 - 11:26 ص\nھەسەدێ تل حەلەف و سەرێ کانییێ ب تەمامی رزگار کرن ڤە\n2019/10/15 - 10:14 ص\nپەرلەمانێ کوردستانێ دێ شاندەکێ هنێریتە رۆژئاڤایێ کوردستانێ\n2019/10/15 - 9:50 ص


کاندیدی ئۆپۆزسیۆنی تورکیا لە هەڵبژاردنەکانی شارەوانی ئیستەنبوڵدا سەرکەوتنی بەدەستهێنا\nئەکرەم ئیمام ئۆغڵو\nکاندیدی ئۆپۆزسیۆنی تورکیا لە هەڵبژاردنەکانی سەرۆکایەتی شارەوانی ئیستەنبوڵدا سەرکەوتنی بەدەستهێنا دوای ئەوەی دووبارە لەو شارەدا هەڵبژاردنەکان ئەنجامدرانەوە. ئەم سەرکەوتنەش شکستێکی گەورەیە بۆ سەرۆکی تورکیا ڕەجەب تەیب ئەردۆگان کە لە ماوەی 25 ساڵی ڕابردوودا سەرۆکایەتی شارەوانی ئیستەنبوڵی کردووە.\nکاندیدەکەی پارتی دەسەڵاتداری تورکیا بینالی یێڵدریم پیرۆزبای لە کاندیدی ئۆپۆزسیۆن ئەکرەم ئیمام ئۆغلۆ کرد و وتی " ڕکابەرەکەم لەپێشەوەیە و پیرۆزبایی لێدەکەم و هیوای سەرکەوتنی بۆ دەخوازم، هەڵبژاردنەکان مانای دیموکراسییە و ئەم هەڵبژاردنانەش دووبارە ئەوەی سەلماند کە دیموکراسییەت لە تورکیادا تەواو کارایە."\nلەلایەکی دیکەوە سەرۆکی تورکیا ڕەجەب تەیب ئەردۆگانیش پیرۆزبای لە ئیمام ئۆغلۆ کرد.\nئەنجامە سەرەتاییەکان ئاماژە بەوە دەکەن ئیمام ئۆغڵو بە 700هەزار دەنگ لەپێشەوەیە و لە سەدا 54 ی دەنگەکانی بەدەستهێناوە.\nجێی ئاماژەیە سەرۆکی تورکیا ڕەجەب تەیب ئەردۆگان توانی بەرپرسانی هەڵبژاردنەکان ڕازی بکات دووبارە هەڵبژاردنەکان لە شاری ئیستەنبوڵ ئەنجام بدرێتەوە دوای ئەوەی لە مانگی سێدا هەمان کاندیدی ئۆپۆزسیۆن لە هەڵبژاردنەکانی شارەوانی ئیستەنبوڵدا سەرکەوتنی بەدەستهێنا.\nلەلای خۆیەوە ئیمام ئۆغڵو بە ڕۆژنامەنووسانی وت " ئەمە دەستپێکێکی نوێیە. کاتی خۆشەویستی و لێبووردن و ڕێزگرتن دەستی پێکرد. هەروەها کاتی بەفیڕۆدان و لەخۆباییبوون و خۆدەرخستن کۆتایی پێهات."\nهەروەها ئیمام ئۆغڵو سوپاس و پێزانینی خۆی بۆ هەدەپەش دەربڕی بۆ پشتیوانیکردنیان لە هەڵبژاردنەکاندا.\nجێی ئاماژەیە هەدەپە بەشێک نەبوو لە هاوپەیمانێتییەکەی ئیمام ئۆغڵو بەڵام هیچ کاندیدێکیان نەبوو بۆ هەڵبژاردنەکان و داوایان لەلایەنگرانیان کرد پشتیوانی ئیمام ئۆغلۆ بکەن.\nڕابەری هەدەپە پەروین بوڵدان وتی " براوەکان هەدەپە و کوردن، تەواو."\nئەم شکستە بۆ ئەردۆگان تایبەتی و سیاسیشە. شارەزایانی بواری سیاسیی دەڵێن دوای کودەتا سەرنەکەوتووەکەی ساڵی 2016 تورکیا، وەڕس بوون لە ئەردۆگان زیادیکردووە، بەهۆی ئەوەی تورکیا دوای کودەتاکە هەڵمەتێکی دەستگیرکردن و دوورخستنەوەی دەست پێکرد دژی خاوەن کارەکان و ڕۆژنامەنووسان و چالاکەوانانی بواری مافی مرۆڤ.


كاروانێـكی له‌شـكری ڕوسـیا به‌ره‌و پایته‌ختی گورجسـتان به‌ڕێ ده‌كه‌وێت\nی مانگی هه‌شـت ١٣, ٢٠٠٨\nكاروانێـكی لۆری و زرێـپـۆشی له‌شـكری ڕوسـیا له شـاری سـتراتیژی گۆری به گورجسـتاندا تێـپه‌ڕبوون و به‌ره‌و تبلیسی پایته‌ختی گورجسـتان به‌ڕێـكه‌وتوون.\nڕاپـۆرته‌كانی خۆرئاوا له نزیـك كاروانه‌كه‌ی ڕوسـیاوه ده‌ڵێن هێزه‌كانی ڕوسـیا به خێرایی به‌ره‌و تبلیس له باشوری خۆرهه‌ڵات به‌ڕێـكه‌وتوون و تاكو ئێسـتا ڕووبه‌ڕووی هیچ جۆره به‌رگریـیه‌ك نه‌بوونه‌ته‌وه.\nسه‌رۆكی گورجسـتان میخائیل سـاكه‌شـڤیلی به تۆڕی هه‌واڵه‌كانی كه‌یبڵی ڕاگه‌یاند ڕوسـیـیه‌كان به‌نیازن ده‌وری پایته‌خت بده‌ن. گوتیشی هێزه‌كانی گورجسـتان ئاماده‌ن هه‌تاكو دوا دڵۆپه خوێن به گوته‌ی خۆی به‌رگری له گورجسـتان بكه‌ن.\nزووتریش سـكرتێری گشـتی ئه‌نجومه‌نی ئاسایشی گورجسـتان ئه‌لیگزانده‌ر لۆمایا گوتی نزیكه‌ی 50 تانك و زرێـپـۆشی ڕوسی چوونه‌ته شـاری گۆریـیه‌وه.\nهه‌روه‌ها گورجسـتان و ڕوسـیا قایل بوون له‌سه‌ر خاڵه سه‌ره‌كیـیه‌كانی پلانێـكی ئاشـتی كه فه‌ره‌نسـا سه‌رپه‌رشـتی ده‌كات و كه داوای كشـانه‌وه‌ی هێزه‌كانی له هه‌ردوو هه‌رێمه‌كه‌ی گورجسـتان كردووه، هه‌روه‌ها ڕێ به كارمه‌ندانی فریاگوزاری و مرۆیی بدرێت. ڕوسـیا سووره كه سه‌رپـێـچی ئاگربه‌سـته‌كه‌ی نه‌كردووه.\nده‌قی هه‌واڵه‌كه 157KB


هاوسۆزی، بەڵام بەنیگەرانییەوە\nمیدیای نێودەوڵەتی چی لەسەر سەربەخۆیی كوردستان دەڵێت؟\n23/09/2017 1173 جار خوێندراوه‌ته‌وه\nشیكاری.. كاسرین شایەر\nلەهەموو شوێنێك، كەناڵە راگەیاندنی نێودەوڵەتی لەبارەی ریفراندۆمی داهاتووی كورد دەنووسن، بەڵام لە زۆرێك لەنووسینە سەرەكییەكاندا بەشێك ونە كە رەنگە یارمەتیدەر بێت بۆ دروستكردنی بۆچوونی رۆشنگەر.\nلەكاتێكیشدا، كە ریفراندۆمی سەربەخۆیی كوردستانی عێراق لاپەڕەی پێشەوەی رۆژنامەكانی لە سەرانسەری جیهاندا نەگرتووە، بەڵام زۆریش لێوەی دوور نەبووە. ئەوەش بەزۆری بۆ ئەو نیگەرانییە نێودەوڵەتییە بەرفراوانە دەگەڕێتەوە سەبارەت مانای ریفراندۆم‌و جۆری ئەو كێشانەی كە رەنگە لە ماوەی پێش یاخود پاش رووداوەكە دروستیان بكات.\nرەنگە ئەوەی زیاتر بەلای دانیشتوانی ناوچەكەوە سەبارەت بە رووماڵی نێودەوڵەتی بۆ ریفراندۆمی سەربەخۆیی جێی بایەخ بێت، ئەو تێڕوانینە هاوسۆزانەیە بێت كە هەموو جیهان سەیری گەلی كوردی عێراقی پێدەكات.\nزۆربەی نووسینەكان بە ئازادی دان بەوەدا دەنێن كە كورد گەورەترین كەمینەی رەگەزییە لە جیهاندا دەوڵەتی نییە. نزیكەی هەموو نووسەرەكانیش بەدوور‌و درێژی باسی ئەو ئەزموون‌و تەنگانانە دەكەن كە كوردی عێراق پێیاندا تێپەڕیون، بەشێوەیەكی تایبەتیش ئەوەی لەژێر حوكمی سەدام حسێنی سەرۆكی پێشووی عێراق بەدەستییەوە دەیانناڵاند. چونكە ئەو هێرشە كیمیاییەی كرایە سەر شاری هەڵەبجە‌و بووە هۆی گیانلەدەستدانی هەزاران كەس، هێشتا لەبیر نەكراوە.\nبەڵام زۆربەی كەناڵەكانی راگەیاندنی خۆرئاوا، دوای دەربڕینی تێگەیشتنی خۆیان، دەچنە سەر باسكردنی ناڕەزایی نێودەوڵەتی سەبارەت بە ریفراندۆم‌و لیستی ئەو دۆست‌و دوژمنانەی بەرهەڵستی ئەو نموونە كوردییەی دیموكراسی راستەوخۆ دەكەن، رۆژ لە دوای رۆژ درێژ دەبێت‌و هەر دەوڵەتێك بەرهەڵستی خۆی رابگەیەنێت، مانشێتە سەرەكییەكان داگیر دەكات.\nچەند كەناڵێكی راگەیاندنی ئەوروپا پێیان وایە ئەوەی تایبەتی مایەی تێبینیە، ئەوەیە ئەمجارە ویلایەتە یەكگرتووەكان، كە بەردەوام هاوپەیمانێكی دڵسۆزی كوردستانی عێراق بووە، نەیتوانی لەپشتی پەردەوە رێككەوتن بۆ دواخستنی ریفراندۆم بكات، وەك ئەو رێككەوتنانەی هەمیشە نێردراوەكانی ئەنجامی دەدەن.\nچەندین شرۆڤەكار ئاماژەیان بۆ ئەوە كردووە كە ئەو راگەیەندراوەی دواجار ویلایەتە یەكگرتووەكان سەبارەت بەم بابەتە دەریكرد، بەپێچەوانەی جارانەوە، توندبوو.\nهەمیشەش لێكدانەوە بۆ بەرهەڵستی توركیا‌و ئێران دەكرێت. هەردوو وڵاتەكەش لە كاریگەری سەربەخۆیی دەترسن لەسەر كوردی وڵاتەكانیان.\nئەڵمانیا بە پەناگەی گەورەترین ژمارەی كوردی پەرتەوازە لە جیهان دادەنرێت، لە كوردستانی عێراقیش ستایشی ئەڵمانییەكان دەكرێت كە یارمەتی سوپای خۆجێییان داوە‌و پڕچەكیان كردووە، كەچی وەزارەتی دەرەوەی ئەڵمانیا ریفراندۆمی رەتكردۆتەوە. لە هەندێك كەناڵی راگەیاندنی ئەڵمانیاشدا ناوچە كوردیە نیمچە سەربەخۆكانی سوریا بوونەتە جێی بایەخ، رەنگە ئەوەش لەبەر ئەوە بێت كە زۆرێك لە چەپەكانی ئەڵمانیا سەرسوڕمانی خۆیان سەبارەت بە رێچكەی سیاسی ناسراو بە "كۆنفیدراڵی دیموكراتی" پیشان دەدەن كە پارتی كرێكارانی كوردستان لەو ناوچانە پەیڕەوی دەكات.\nتاڕادەیەك بە شێوەیەكی بەردەوامیش ئاماژە بۆ شاری كەركوكی باكوور دەكرێت كە "ناوچەیەكی گەرمە". بۆنموونە، كەناڵەكانی راگەیاندنی جیهانی زۆرجار تێبینی ئەو رووداوە زۆرانەی تەقەكردن ناكەن كە لەوێ روودەدات، بەڵام دوایین رووداویان كە زیاتر لە یەك هەفتە پێش ئەنجامدانی ریفراندۆم لە نێوان كورد‌و توركماندا روویدا، لە ریزی پێشەوەی ناونیشانی رۆژنامە نێودەوڵەتییەكاندا هات.\nبەشێوەیەكی گشتی پەیامەكە چییە؟ هاوسۆزییەك هەیە بۆ خواستی كورد لە دامەزراندنی دەوڵەت‌و وەك شەڕەنگێز لە كورد ناڕوانرێت لەبەر ئەوەی ئەو خواستەیان دەردەبڕین، بەڵام وەك زۆرێك لە دیپلۆماتانی زۆر لە وڵاتان باسی دەكەن، سەربەخۆیی بیرۆكەیەكی باش نییە، لە ئێستا نابێت.\nئەوەی كەناڵەكانی راگەیاندنی نێودەوڵەتی بەلای باسكردنیدا ناچن – یاخود زۆرجار بەشێوەیەكی راگوزەر باسی دەكەن یان تێیدا قوڵ نابنەوە – داننانە بە ئاڵۆزی سیاسەتی ناوخۆیی لەو هەرێمە كوردییەدا.\nزۆربەی رۆژنامە نێودەوڵەتییەكان بەئاستەم باسی ئەوە دەكەن كە زیاتر لە ساڵێكە كاری پەرلەمانی كوردستان هەڵپەسێردراوە‌و ئێستا سەرلەنوێ گەڕاوەتەوە بۆ كاركردن – تەنانەت لەم بارەشدا بەرهەڵستانی ریفراندۆم بەشداریان تێدا نەكرد -.\nئەو رۆژنامانە بەلای شیكردنەوەی ئەوەدا ناچن كە ئەو قەیرانە داراییەی ماوەیەكی زۆرە ناوچەكەی گرتووەتەوە، بووتە مایەی داڕمانی دەستی كاری ناوخۆیی‌و كاروباری بازرگانی‌و دروستكردنی گرژی ناوخۆیی. ئەو رۆژنامانە زۆرجار خۆیان لەوەش لادەدەن كە سەرەڕای رووكەشەكان، ئەوا كوردستانی عێراق زۆر لە دیموكراسی راستەقینەوە دوورە، بەڵكو زۆریش لە دەستپاكی یاخود یەكگرتووییەوە دوورە.\nبەهەرحاڵ یەكێك لە گرنگترین فاكتەرەكان لە هەموو ئەم دۆخەدا، بەلای رەخنەگرانەوە، ئەوەیە كە لایەنگری سەرەكی ئەم ریفراندۆمە – مەسعود بارزانی – ئێستا سەرۆكی شەرعی كوردستانی عێراق نییە.\nزۆر كەس تێبینی ئەم فاكتەرانەیان نەكردووە، بەڵام واشنتۆن پۆست‌و ئیكۆنۆمیست تێبینی هەندێك لەو خاڵانەیان كردووە. بۆ نموونە، رۆژنامە ئەمریكییەكە نووسیویەتی‌و دەڵێت: "رەخنەگرانی كورد لە بارزانی دەڵێن ئەو دەنگدانە بۆ پتەوكردنی دەسەڵاتەكەی‌و میراتەكەی بەكاردەهێنێت لە كاتێكدا دەسەڵاتی بەهۆی قەیرانی داراییەوە لاواز بووە".\nپەیمانێری گۆڤارە ئابوورییە بەریتانیەكەش دەڵێت لە كاتێكدا رێپێوانی نیشتمانی رەنگاورەنگ‌و گەورە بۆ پشتیوانی ریفراندۆم لەو بەشەی كوردستانی عێراق بەڕێوە دەچن كە مەسعود بارزانی‌و حزبەكەی پارتی دیموكراتی كوردستان بەڕێوەی دەبەن، ئەوا نیوەكەی دیكەی هەرێم كە یەكێتیی نیشتمانیی كوردستان بەرهەڵستی پێشووی پارتی دیموكراتی كوردستان بەڕێوەی دەبات، پێناچێت زۆر حەماسەتی هەبێت.\nئەمەش مانای وایە كە گرێكوێرەی داواكارییە سۆزداری‌و روونەكانی سەربەخۆیی كورد (كە لە هەندێك رووەوە رەوان)، زۆرجار دەخرێتە چوارچێوەی شەڕی نێوان بەغدا‌و هەولێرەوە، كە بابەتێكە تەنیا پێویستی بە دانووستانی زیاترە بۆ چارەسەركردنی.\nبەڵام ئەوانەی ماوەیەكە چاودێری كاروباری عێراق دەكەن، دەزانن كێشە‌و گرێكوێرەكانی پشت ئەو شەڕە كە خۆیان لە بابەتەكانی وەك داهاتی نەوت‌و هاووڵاتیبوون‌و پارەداركردنی سەربازی‌و سنووردا دەبیننەوە، چەند ساڵێكە وەك خۆیان بەبێ چارەسەر ماونەتەوە سەرەڕای هەنگاوە ئەرێنییەكان‌و ئەو سەودانامە‌و رێككەوتنانەی ئیمزاكراون‌و پاشانیش ئەو بەڵێنانەی جێبەجێ نەكراون. بۆیە ریفراندۆمی سەربەخۆیی كوردستان هیچ یەكێك لەم كێشانە چارەسەر ناكات‌و ئەگەر سەربەخۆیی كوردستانیش بێتەدی‌و ئەگەر لەتوانادا بێت كۆنفیدراڵی كوردیش بەدیبهێنرێت، ئەوا دوای پرۆسەیەكی دوور‌ودرێژ دەبێت.\nمایكڵ نایتسی شرۆڤەكار بۆ "بی بی سی" نووسیوە‌و دەڵێت: "زۆرێك لە گەورە سیاسییە عێراقییەكان ئەو نهێنییەیان پێوتووم كە باوەڕیان وایە (كوردستانی عێراق) بەهێواشی‌و بەبێ گەڕانەوە دەبێتە دەوڵەتێكی سەربەخۆ". هەروەها لە كۆتاییشدا دەڵێت: "هیچ سەركردەیەكی عێراق ناتوانێت بە ئاشكرا ئەوە بڵێت، بەتایبەتی لەگەڵ نزیكبوونەوەی هەڵبژاردنی خۆجێیی‌و نیشتمانیدا... ئەمەش مانای وایە رۆژی دوای ریفراندۆم رەنگە تاڕادەیەكی زۆر هاوشێوەی رۆژی پێشتر بێت".\nهەموو ئەوانەش ئەو پرسیارە دەوروژێنن كە دەبێت میدیای عێراقی‌و نێودەوڵەتی بەهەمان شێوە بیكەن: كێ زیاتر سوودمەند دەبێت لەم ریفراندۆمە جەماوەری‌و پۆپۆلیستییە؟ ئایا گەلی كوردە؟ وەڵامەكانیش شیكردنەوە‌و لێكۆڵینەوەی وردیان دەوێت لەو جۆرەی ناكرێت بەبێ یارمەتی كەناڵەكانی راگەیاندنی تێودەوڵەتی ئەنجام بدرێن، ئەویش بە لەبەرچاوگرتنی كەشوهەوای ئەو ململانێ گەرمەی لە عێراقدا هەیە.


« گه‌ڕانه‌وه 1 ... 24 25 26 27 28 56 داهاتوو »\nنووسه‌ری بابه‌ت:Ł33Ŧ Ħ4X∅R دواترین وه‌لام: Harun Harki ژماره‌ی وه‌لامه‌كان:162 جاری بینراو:51772 كات:ئه‌مرۆ\nنووسه‌ری بابه‌ت:twana gardi دواترین وه‌لام: Mr Karol ژماره‌ی وه‌لامه‌كان:9 جاری بینراو:188 كات:ئه‌مرۆ\nنووسه‌ری بابه‌ت:xXZER0Xx دواترین وه‌لام: Mr Karol ژماره‌ی وه‌لامه‌كان:1 جاری بینراو:31 كات:ئه‌مرۆ\nنووسه‌ری بابه‌ت:Abdulla Mohammed دواترین وه‌لام: Mr Karol ژماره‌ی وه‌لامه‌كان:2 جاری بینراو:8 كات:ئه‌مرۆ\nنووسه‌ری بابه‌ت:Araz Ibrahim دواترین وه‌لام: Araz Ibrahim ژماره‌ی وه‌لامه‌كان:9 جاری بینراو:840 كات:دوێنێ\nنووسه‌ری بابه‌ت:Araz Ibrahim دواترین وه‌لام: Araz Ibrahim ژماره‌ی وه‌لامه‌كان:11 جاری بینراو:985 كات:دوێنێ\nنووسه‌ری بابه‌ت:balen.halabjay.69 دواترین وه‌لام: birhatzaxoy ژماره‌ی وه‌لامه‌كان:4 جاری بینراو:448 كات:08-21-2019\nنووسه‌ری بابه‌ت:bnari_safin دواترین وه‌لام:bnari_safin ژماره‌ی وه‌لامه‌كان:0 جاری بینراو:11 كات:08-20-2019\nنووسه‌ری بابه‌ت:rawand_hacked دواترین وه‌لام: Mr Karol ژماره‌ی وه‌لامه‌كان:1 جاری بینراو:488 كات:08-20-2019\nنووسه‌ری بابه‌ت:hamagold18 دواترین وه‌لام: Mr Karol ژماره‌ی وه‌لامه‌كان:1 جاری بینراو:313 كات:08-20-2019\nنووسه‌ری بابه‌ت:bavel دواترین وه‌لام: Mr Karol ژماره‌ی وه‌لامه‌كان:1 جاری بینراو:168 كات:08-20-2019\nنووسه‌ری بابه‌ت:balen.halabjay.69 دواترین وه‌لام: R_A_halabjay ژماره‌ی وه‌لامه‌كان:18 جاری بینراو:3119 كات:08-19-2019\nنووسه‌ری بابه‌ت:awat nawzad دواترین وه‌لام:awat nawzad ژماره‌ی وه‌لامه‌كان:0 جاری بینراو:46 كات:08-19-2019\nلاپه‌ره‌كان (6): « گه‌ڕانه‌وه 1 2 3 4 5 6 داهاتوو »\n1 ده‌نه‌گه‌كان - 5 كۆی گشتی\n02-08-2014, 02:38 AM\nمن له‌مێژه حه‌ز ده‌كه‌م كارى وا بكه‌م به‌س تا ئێستا سه‌ركه‌وتوو نه‌بوومه\n(ئه‌گه‌ر بابه‌تێكى ته‌واو له‌سه‌ر ئه‌و شتانه دانێن زۆر باشه)\n(ريميكس - مۆنتاژ - دۆبلاژ - تصمييم واته ديزاين )\nد.هاکی !Just Dance Now\nهينانه وه يى فيس بووك يان هاك كردنى\nيارمه تى له ئيكس بلوته\nتێك چووه‌نی په‌ری فیس بووكی خه‌زن كراو\nبه‌هێزترين بابه‌تى بۆت نێت كه بۆ سه‌رتا و شاره‌زاكان ده‌بێ\nكيشه‌م له‌گه‌ڵ ڤيپن\nسوپاس كاكه گیان بۆ جه‌نابت\nگه‌ر یه‌ك تۆز بگه‌ڕێیت له‌ناو بابه‌ته‌كانم دڵنیابه شتێك ئه‌دۆزیته‌وه به‌كه‌ڵكت بێت براكه‌م\nمن ناڵێم ئه‌بێت زۆر زۆر به‌جوانی بۆمی ڕیمێكس بكه‌یت كاكه بائیشێكی زۆر زۆر ساده‌بێت\n02-08-2014, 03:20 AM\nمن ده يكه م به بيى توانا جاكى لى ده زانم هيوايه تم ئه وشتانيه خوشم عازف كه مانم\nكى سايىتى ده وى من بوى دروست ده كه م به به لاش و به دلى خوت\nخه ته كه مم كه ميك له مه و به ه ر vpn ى ككرده وه\nتكايه يارمه تى موبايله كه م وشك بووه؟؟\nجه ند كه س ديت له كه لما يانه يه ك دروست بكه ين؟\nهاوڕێیان پێویستم بە شێڵە کێ دەمداتێ؟\nبيويستم به به رنامه يه كه بو كومبيوته ر؟؟؟\nهاورێیان به چ به‌رنامه‌یه‌ک وایه‌رلێس بۆ galaxy s3 بکه‌مه‌وه؟\nپێویستم به به‌رنامه‌ی navifirm 1.7 هه‌یه؟؟\nمن كيشه م هه يه له فلاش كردنى N9?????\nبرسياريك تكايه زوو وه لامم بده نه وه؟؟؟؟؟؟؟؟\n02-08-2014, 03:24 AM\nrastyhusain بت بینم براكه‌م زۆر زۆر خۆش حاڵ ده‌بم گه‌ر بتوانی بی كه‌یت\n02-08-2014, 03:57 AM\nبۆچی ئه‌م وێنه‌یه‌ت بۆ ناوه‌كه‌ت داناوه ؟\nزانینی شوێنی موبایل به ماك ئه‌درێس\nبه‌ژدار بن بۆ هاك كردنی ئه‌م مالپه‌ره ته‌نها بۆ ئاگادار كردنه�\n[داواكاری] هاككردنی راوته‌ری مایكرۆتیك\n[داواكاری] خێرایی داونلۆدی ئه‌نته‌رنێت هه‌مووی كار ناكات\n[داواكاری] هاك كردنی راوته‌ری مایكرۆتیك\nپێویستم به پاره‌ی په‌یپاله به‌رامبه‌ر پاره‌ی كۆره‌ك\nكێشه‌ی Detected AP rate limiting له باك تراك\nتكایه چۆنیه‌تی ....\n[داواكاری] گۆڕینی شوێنی ویجیت له وۆرد پرێس\n[داواكارى] ته‌شفیر كردنی سێرڤه‌ر بۆ من\n02-08-2014, 04:06 AM\nتكایه له‌خه‌یری بابه‌ت قسه‌یی تر مه‌كه‌ن\nHacKeR_Ip.Net ئه‌توانی به‌په‌یامی تایبه‌تی ئه‌م پرسیاره‌م لێ بكه‌یت\n02-08-2014, 04:10 AM\n(02-07-2014, 09:08 PM)H A L O نوسراوه: دەستت خۆش بیت من شارەزایم لی نیە\nبه رنامه و يارى IOS FREE !!!!!!!!!\n10 كه فه رى فه يسبووك به ئاره زووى خوتان\nئۆفیسی ٢٠١٦ بەفەرمی بڵاوکرایەوە\nخۆپاراستن له هاك و ڤایرۆس &ترۆجان2015\nحساب كردنی نمر ی پۆلی 10+11+12\nنوێترین دیزاینم بۆ پێشمه رگه................2014\nسایتێك بۆداگرتنی پێداویستیه كانی photoshop\nدروستكردنی ئیمه یڵ به 2چركه....بۆ vpnگرنگه\nچۆنیه تی داگرتنی ڤیدیۆی یوتیوب بی به ر نامه\nبۆیه كه مین جار قێركاری (جاڤا)ته نها له (هاك بـــــۆكورد)%100\nCooming Soon ... I am Come Back\nfor any quistion you can ask me!!\nFull informatiom about IT\n02-08-2014, 04:59 AM\nهیوادارم شاره‌زایی په‌یدا بكه‌یی له‌م بواره‌دا\n02-08-2014, 05:06 AM\nسه‌ره‌تا ده‌ست خۆش\nکاك ڕه‌نج گیان وه‌ك له کۆن و ئێستاش دا ده‌رکه‌ووتوه که جه‌نابت تاکه که‌س بوویت که خزمه‌تێکی زۆرت به بواری ده‌نگ کردووه تۆ جێگه‌ی شانازی ئه‌م یانه‌یه‌یت به‌ڕاستی بابه‌تی زۆر گه‌وره‌و گرنگت هه‌یه که پڕن له زانیاری ، هه‌روه‌ها بابه‌ته‌کانت هه‌موویان باسی کاری گرنگ ده‌که‌ن نه‌ك بابه‌تی بێ سود ..\nوه انشاالله پێم وا نیه که داببڕێیته‌وه ، تۆ که‌سێکی خۆشه‌ویتیت لای من و ئه‌ندامانیش هیوامان وایه درێژه به خزمه‌ته‌که‌ت بده‌یت\nسه‌باره‌ی به بابه‌ته‌که ببوره له ڕاستی دا شاره‌زا نیم به‌ڵام ده‌سته‌وسان دا نه‌نیشتووم بێگومان ئه‌و بوارانه‌ی که من هێشتا کاتم نه‌بووه بۆ فێربوونیان کاتێك ده‌مه‌وێت بخه‌وم خۆم به که‌سێکی کات به فیڕۆ ده‌ر ده‌زانم به‌س بێگومان کاتی بۆ ته‌رخان ده‌که‌م له کۆتاییدا هه‌ر ده‌بێت پێی بگه‌م .\nدوباره ده‌ستخۆشیت لێ ده‌که‌م و چاوط ماچ ده‌که‌م\nگۆڕینی سەرەتای هەڵکردنی سیستەمی ئەندرۆید (تەنیا لە هاك بۆ کورد)\nڕێگاکانی لابردنی پاراستنی شاشە لە Android (تەنیا لە هاك بۆ کورد)\nنوێ کردنەوەی (Galaxy S3 ) و ( Galaxy S3 Mini ) بۆ ئەندرۆیدی کیت کات (4.4.2)\nهۆکاری دیارنه‌مانی به‌رنامه‌ی تیشك نێت + چاره‌سه‌ر\nنوێکردنەوەی سەرجەم مۆدێلەکانی (Galaxy S2) بۆ ئەندرۆیدی (KitKat)\nسڕینه‌وه‌ی قوفڵی Pattern له‌سه‌ر هه‌موو دیڤایسێکی ئه‌ندرۆید\nڕووط کردنی Galaxy S4 جۆری I9500 جیهانی له‌سه‌ر ئه‌ندرۆیدی کیت کات (4.4.2)\nنوێکردنه‌وه‌ی ئه‌ندرۆیدی 4.4.2 کیت کات بۆ Galaxy S4 جۆری I9500 جیهانی\nکۆنێکت کردنی ئه‌ندرۆید به ئیته‌رنێته‌وه له ڕێگه‌ی کێبڵی USB\nWarninG : SomethinG's NoT RighT Here\n02-08-2014, 05:18 AM\nزۆر سوپاست ئه‌كه‌م كووڕه قه‌ره‌داغی گیان تۆ خۆشه‌ویستی منی هه‌میشه له‌ناودڵی ئێمه‌دایی برا جوانه‌كه‌م ....\nوه‌ك برا بچوكی خۆت ئاماده‌م پێكانت له‌سه‌ر چاوم دابنێم هه‌رچێكی به‌من بكرێت من بچوكیت ئه‌كه‌م له‌خزمه‌تت دام هه‌میشه !!\nڕێز و خۆشه‌ویستیم بۆت هه‌ركات خزمه‌تم كردبێ شانازیی پێوه‌ده‌كه‌م خزمه‌تی براكانی خۆم كردووه هه‌میشه بۆمن جێگه‌یی شانازیه !!\n2باره ئه‌یڵێمه‌وه كووڕه قه‌ره‌داغی گیان تۆ ڕێزێكی بێ پایه‌نت هه‌یه له‌لایه‌ن ڕه‌نجه‌وه برا جوانه‌كه‌م\n15 به‌رنامه له بواریی Music وه‌ره هه‌ڵبژێره Hitler47 16 5،997 07-31-2016, 11:51 AM\nكۆتایی هاتنی دونیا Aram Harke 23 3،519 11-06-2015, 04:56 PM\nدواین په‌یام: omar .j\nSylenth1 به €139 به‌ڵام ئێوه به به‌لاش دایی بگرن : میوزیك Hitler47 21 5،448 08-29-2014, 07:27 AM\nدواین په‌یام: gohkan\nMO Youtube بۆ داونلۆد کردنی ڤیدیۆ زۆر به خێرایی Turan 13 3،468 07-20-2014, 12:49 AM\nدواین په‌یام: Turan\nداگرتنی ڤیدیۆیی یــوتــیوب بە بی بەرنامە bryar mohamad 8 1،919 06-18-2014, 03:34 AM\nدواین په‌یام: syamand.s\nجیاوازیی نێوان Darbuka و Latigo : ده‌نگ و ڕه‌نگ Hitler47 19 4،643 06-05-2014, 04:40 PM\nدواین په‌یام: Prince.Nabaz\nداونلۆد کردن و گٶرینی ڤیدۆیی یوتوب بۆ هەر شتێک کە بتەوێ دەنگ..هتد sana63 7 2،192 01-31-2014, 08:38 AM\nدواین په‌یام: sana63\nدانایی ئاواز بۆ وینه‌كانتان كردنیا به فیدیۆpro show مہسہتہرسه رده م 8 2،052 12-06-2013, 07:44 PM\nدواین په‌یام: dley\nپێشبڕکێی یانە - بەژداری بکە بۆ بردنەوەی خەڵات[کۆتایی] AnGrY MaN 43 15،127 10-10-2013, 03:12 AM\nدواین په‌یام: MafiaBоy\nمۆسیقایی Requiem For a Dream ئه‌م میوزیكه به‌سامه‌یی كه‌ئێمه Hitler47 14 4،418 07-17-2013, 11:06 AM\nدواین په‌یام: KaSpEr


لۆگۆیەکی چۆنە؟ | kurditgroup\nكاك داستان زۆر جوانە هر بژێت بەڵام تێبینیێكی چكولەم هەیە:لۆگوی دەنگی ئەمریكات چاو لێكردوە فۆنتەكان لە ناوی یەك فۆنتی تر دروستدەكەن.لە پیتی m رەنگی گەرم كەوتنەتە سەرەوە وچاو بۆ لای خۆی رادەكێشێت كەواتە من زۆرتر سەرنجم بەڵای v دەچێت وە هر وا وێنەی نێوان v شتێكی تر دێنێتە مێشكم\nلۆگۆ دەبێت پەیوەندی بە ئیشی تایبەت بێت بۆ وێنە لۆگۆكان یونیسێف چاو لێبكەن بۆ ئەوە كاتێك بینەر چاو لە لۆگۆ دەكات بیری بڕوات بۆ شوێنەكانی لۆگۆ و جێگاو كارمەندانی بە شوێنی كاری تاك. نەرمەكالایێك بە ناوی[url=http://www.eximioussoft.com/logo-designer-download.htm]logo-designer[/url] هەیە كڵكی لێوەربگریت باشترە ئیتر دەگەرێتە زەوق و سەلیقەی جەنابت.\nولله برا من ھەر چاو لە سایت و تەلەفزیۆن و شتی وای ئەمریکی ناکەم بەوھیوایەی باوەڕبکەی تەنیا کەناڵ زانستیەکانی وەک ناتجۆ و دسکۆڤەری و ئەوانە وە تیێبینیەکەت زۆر جوانە لەبەر چاوی دەگرم وە من ئەوەم بۆ ئاژانس دروست کردوە. زۆر زۆر سووپاس بۆ تێبینیەکانت.\nلۆگۆیەکی جوانە فکرەکەی جوانە دەست خۆش\nدەسست خۆش کاک قەزوان سودم لە بەرنامەکە بینی\nدەست خۆش بۆ کارەکەت بەڵأم لۆگۆکەت لە ڕەنگدا زۆر دورن و ڕەنگەکان ناگونجێن لەبەر چاو هیوادارم زویر نەبیت\nبەڵأم بیرۆکەکەت جوانە و جوانترى بکە\n5 / Dastan mahmod\nولله تازە دەبی بیگۆڕم دیارە زۆر کەم کەس بەدڵیەتی منیش چەندی دەکەم ناتوانم بیگۆڕم چونکە پێیەوە ماندووبووم\nمنیش ڕام وایە ڕەنگە مۆرەکە کاڵتر بێ. بژیت.\nبەڕای منیش ئەوە لەگەڵ پاشبنەمای سایتەکەت ناگونجێت.\nلۆگەیەکی وەکو ئەمە دروستبکە جوانە، بەڵام ڕەنگەکانی ئەبێت لە ڕەنگەکانی خۆتەوە نزیک بن.\nزۆر سووپاس بۆ ھەموو تان.\nکاک Aras وایە منیش وادەکەم.\nکاک Zandy کێشەکە ئەوەیە کە ئەم لۆگۆیە بۆ ئاژانسێکە بۆ یە ناتوانم ھەمووە شتێکی بۆ بەکاربینم وە ئەو بیرۆکەیەی تۆش زۆر جوتنە سووپاس


مێژووی جینۆسایدی گەرمیانییەكانی بە زیندوویی هێشتەوە – Knwe.org\nسەرەکی » دۆسێ » مێژووی جینۆسایدی گەرمیانییەكانی بە زیندوویی هێشتەوە\nدەگەڕێینەوە بۆ ئاوایی ئالیاوە بۆ نووسینەوەی مێژوویەك هێشتا لاپەڕەكانی كاڵ نەبوونەتەوە، گەڕانەوە بۆناو سروشتی كوردەواریی و گوندنشینی، لێرە مێژووی برینە قەتماخبووەكانی نەتەوەیەك بەڕووی چارەنووسێكی نادیاردا، گەواهی دەدەن بۆ ستەمدیدەیی گوندنشینان، لێرە لە ئاوایی ئالیاوە بە پێنووسێكی كوردەواریی و خۆمانە سەربوردەی رۆژانی ئاوایی بەرلە وەیشومەی ئەنفال و ساتی كۆكردنەوەی جینۆسایدكراوانی سنووری گوندەكانی قادركەرەم دەنووسینەوە، خوێنەرمان بن.\nمێژووی ئاوەدانی ئالیاوە\nبە وتەی دانیشتوانی ئاوایی ئالیاوە، مێژووی دروستبوونی ئەم ئاواییە دەگەڕێتەوە بۆ (250 – 300) ساڵ بەرلە ئێستا، بەشێك لە نەوەكانی سەید عەبدولجەباری كوڕی سەید جوبرائیل یان (سەید ئەول جبار) لە نەوەی نۆ بران لە ئاوایی بان گۆلی جەبارییەوە كۆچ دەكەن و دابەشبوون بەسەر ناوچەكەدا، دواتر چەند گوندێكی سەربە هۆزی جەباری لێ دروست دەكەن، یەكێك لەو برایانە ناوی سەید رەحمان یاخود (ئەو رەحمان) دەبێت لە ئاوایی بان گۆلەوە هاتووە، لێرە واتە لە گوندی ئالیاوە نیشتەجێبووە و ئاوەدانی كردۆتەوە.\nناوی ئالیاوە لە چییەوە هاتووە؟\nبە قسەی خەڵكی گوندەكە دەوترێت ناوەكەی لە «ئاو»ەوە هاتبێت، یاخود رایەكی دیكە دەڵێت: رەنگە ناوەكەی لە «ئەهلی ئاو»ەوە هاتبێت، خەڵكی پێیان وتووە ئەهلی ئاو، لای بەشێك لە مێژوونووسانیش بە ئەلی ئاوا هاتووە، لە دەزگاكانی حكومەتی عیراق بە(عەلیاوا) هاتووە. هۆكاری ناولێنانی ئەم گوندە دەگەڕێتەوە بۆ ئەوەی چەمێكی پڕ لە ئاوی بەردەوام بەناو گوندەكەدا تێپەڕ دەبێت، تاكو بڵێی ئاوێكی سازگار و شیرینە و دەڕژێتە رووباری رۆخانەوە لە گوندی قەرەچێوار، بۆیە لەلایەن خەڵكی دیكەوە وتراوە ئەهلی ئاو، قۆناغ بە قۆناغ گۆڕانكاریی بەسەر ناوەكەیدا هاتووە و گۆڕاوە بۆ ئالیاوە.\nجوگرافیای گوندی ئالیاوە\nپێگەی جوگرافی گوندی ئالیاوە كەوتۆتە ناحیەی قادركەرەمەوە، شارۆچكەی نەوجول، پارێزگای كەركوك، ئەم گوندە (414) مەتر لە ئاستی رووی دەریاوە بەرزە، هاوكات پۆتانەكان هێڵی (35) هێڵی درێژیەكەیەتی (44) پانیەكەیەتی – ئەم ئاواییە كەوتۆتە رێگەی هێڵی سەرەكی شاری كەركوك، ناحیەی جەباری و قادر كەرەم هەروەها رێگەی سەرەكی سەنگاو _ قادركەرەم _ نەوجول _ شارەدێی جەباری _ چەمچەماڵ پێكەوە دەبەستێتەوە. گوندی ئالیاوە كەرتی كشتوكاڵی ژمارە (14)یە، زەوییەكانی بەزۆری بریتین لە گرد و بان و شیو و چەم، زەوی تەختی لەبارە بۆ كشتوكاڵ بەتایبەت بۆ گەنم و جۆ و زەوی بەراویشی هەیە، بەناوبانگترین زەوی و كانیاوەكانی بریتییە لە بێژنگە سەرە، چەم هەنجیرە و چەمی شۆراو، كانی گەورە، ئاسیاو كۆن، تەپە قوچ، تەختەوان، بەرد تاویر، زەوی زەرد… هتد، گوندەكانی دەوروبەری ئالیاوە لە باكووری گوندی گۆلەمەوە، لە باشووری گوندی چەمسورخاو، خۆرهەڵاتییەوە گوندی قەشقەیە لە خۆرئاواییەوە گوندی عەلی مستەفا پێكهاتووە.\nلایەنی كۆمەڵایەتی گوندی ئالیاوا\nئەم گوندە دوا سنووری هۆزی جەبارییە لەگەڵ خزمانی هۆزەكانی شێخانی بەرزنجە و هۆزی زەنگەنە، ئەم گوندە سەربە هۆزی جەبارین، ئەم ئاواییە خاوەنی چەندین ئاسەوار و گۆڕستانی زۆر كۆنە کە مێژوویان بۆ چەند سەدەیەک پێش ئێستا دەگەڕێتەوە، دانیشتوانی ئاوایی ئالیاوە بەپێی سەرژمێریی ساڵی (1957) ژمارەیان (69) كەس بوون هەروەها ساڵی (1977) ژمارەیان (63) كەس بوون، ژمارەی خانووەكانیان (12) خانوو بووە، ژمارەی خێزانەكانیان (10) خێزان بووە، هەروەها لە ساڵی 1988 بەپێی ئامارەكان ژمارەی خانووەكانیان بریتی بووە لە (15) خانوو لەگەڵ ژمارەی خێزان (17) خێزان، كۆی گشتی دانیشتووانی گوندەکە (100) كەس بووە، ئەم گوندە خاوەنی چەندین كەسایەتی بووە لە رابردوودا كە خزمەتی زۆریان بەم گوندە كردووە لەوانە «مامۆستا مەلا حاجی ئەمین» و «سەید عەلی» هەروەها «جەعفەر سەید محەمەد» و… هتد. مەقامی ئەڵڵا وەیسی هەرچەندە مەقامێكی سەرەكی نییە بەڵام دەچێتە نێو سێ و چوار مەقامەوە و لە هەموو مەقامەكانی تر قورسترە، بەڵام مامۆستا عەلی مەردان و چەندانی دیكەش بە مەقام ناویان هێناوە، دەوترێت مەقامی ئەڵڵاوەیسی بۆ یەكەمجار كەسێك لە گوندی ئالیاوەی سەربە هۆزی جەباری لە ناوچەی گەرمیان لە ناحیەی قادركەرەم وتراوە ئەو كەسەش ناوی عەلی وەیسی بووە، بەپێی گۆڕانكارییەكانی زمان بووە بە (ئەڵا وەیسی)، ئێستاش خەڵكی ناوچەكەوە مەقامی ئەڵا وەیسی زۆر دەچڕن، هەرچەندە دەوترێت لە كۆندا مەقامی ئەڵا وەیسی لەناو بیروڕای زەردەشت و كاكەیی زیكری پێكراوە.\nگوندی ئالیاوە شوێنی سەیران و گەشتە بەتایبەتی لە وەرزی بەهاراندا، خەڵكانێكی زۆر بە مەبەستی گەشت و سەیران كۆدەبنەوە لەم گوندە. هاوكات چەندین گوند هەن بە ناوی ئالیاو، یان نزیك ئالیاوا، بە نموونە ئالیاوای سەروو، ئالیاوای خواروو، لە ناحیەی بەكرەجۆی سەربە پارێزگای سلێمانییە.\nهەروەها ئاوایی ئەلیاوا گوندێكە كەوتووەتە شارۆچكەی قەرەداغ سەربە پارێزگای سلێمانی، گوندی ئاڵیاوا لە ناوچەی كەڵا تەرزان سەربە شاری سنەی خۆرهەڵاتی کوردستانە، ئەمە جگە لەوەی چەندین گوندی دیكەش هەن بە ناوی ئالیاوا لەوانە لە شارۆچكەی پێنجوێن، ئالیاوا لە سنەی خۆرهەڵاتی كوردستان، ئالیاوای كۆن ناوی گوندێكی شارستانی جوانڕۆیە لە خۆرهەڵاتی كوردستان.\nشوێنەواری مێژوویی و جینۆسایدی نەتەوەیەك لە گوندی ئالیاوە\nدانیشتوانی ئاوایی ئالیاوە شۆڕشگێر و كوردپەروەربوون، لە هەموو شۆڕشەكانی كورد و كوردستان بەشدار و هاوكاری پێشمەرگە و شۆڕش بوون، لەپای ئەم بەشداریەیان رووبەڕووی دەیان جینۆساید و ماڵوێرانی و پەلاماری عەرەب و حەرەس قومی و بەعسییە شۆڤێنیەكان بوونەتەوە. دانیشتووانی گوندەكە ئاماژە بۆ ئەوە دەكەن کە لە (1963) هەرچەندە ژمارەی ماڵەكانیان كەم بووە، بەڵام بەر پەلاماری حەرەس قەومییەكان کەوتوون و تەواوی گوندەکەیان سووتێنراوە و تاڵان كراوە، دەشڵێن: لە شۆڕشی ئەیلولدا بەشداری كاریگەرمان هەبووە، دواتر لەكاتی شۆڕشی نوێی گەلەكەمان بە رابەرایەتیی یەكێتیی نیشتمانیی كوردستان، ئەم گوندە لە هەموو كات زیاتر بە ماڵ و گیان لەخزمەتی شۆڕشدا بووین و چالاكییەكانی كوڕانی كەرتی چواری جەباریش، گوڕوتینی زۆر دڵخۆشكەریان پێ بەخشیوین.\nلە دەستپێكی قۆناغی سێی جینۆسایدی كورد و گەرمیانییەكانیشدا بۆ سنووری قادركەرەم و گوندەكانی، حكومەتی عیراق ئەو كاتە چەند شوێنێکی بۆ كۆكردنەوەی ئەو كەسانە كردبۆوە، لەو شوێنانەش ناوەندی ناحیەكە و گوندی ئالیاوەی سنووری ناحیەی قادركەرەم.\nحكومەتی عیراق و بەعسییەكان گوندی ئالیاوەیان وەك سەنتەری دووەمی كۆكردنەوەی ئەنفالكراوان بەكارهێنا، مەبەست لە هەڵبژاردنی ئەو شوێنە لەبەر قەرەباڵغی ناوەندی قادركەرەم بوو، بۆیە بە چاكیان نەزانی خەڵكی ئەنفالكراو لەنێو ناحیەكەدا كۆبكەنەوە، بەڵكو لە نێو تەختاییەكی نزیك لە گوندی ئالیاوە، تەلبەندێكی دروستكرد و بەشێك لە ئەنفالكراوانی ناوچەی قادركەرەمی لەم تەلبەندەدا كۆكردەوە، لەوێشەوە دوای ناونووسین رەوانەی چەند شوێنێك كران، لەوانە (تۆپزاوا، تكریت، دوبز) و بیابانەكانی ناوەڕاست و باشووری عیراق کە بە هەزاران كەس لە دانیشتوانی گوندەكانی دەوروبەر كۆكرانەوە بۆ چارەنووسێكی نادیار دەبران.\nسەرئەنجام لەساڵی (1987) بۆ ( 1988) ژیان و ژیانەوە لە ئاوایی ئالیاوە وەستا و بەر شاڵاوی نەخشەی سەربازیی و جینۆسایدی قڕكردنی نەتەوەیی كورد كەوتن، هەشت كەسیان لێ ئەنفال كرا، لەدوای تاوانی ئەنفال ئیتر ئاوایی ئالیاوە بوو بە ناوچەی سەربازی و قەدەغكراو تا پرۆسەی ئازادی عیراق، دواجار جارێكی دیكە ژیانەوە لە ئاوایی ئالیاوە دەستی پێكردەوە، ئێستا ئاوایی ئالیاوا خاوەنی زیاتر لە(4) شەهیدی رێگەی رزگاریی كوردستانە و داواكارن كۆمەڵێك پڕۆژەی وەك كارەبا و خوێندنگەیان بۆ جێ‌بەجێ بكرێت، دانیشتوانی ئاوایی داوا دەكەن حكومەتی هەرێمی كوردستان كار بۆ دیكۆمێنتكردنی ئەو شوێنە بكەن كە ئەنفالكراوانی لێ كۆكرابۆوە.


ئەمیر کەریمی: ئامانجمان گۆرانکاری دیموکراتیک لە ئێرانە – پەژاک\nئەمیر کەریمی: ئامانجمان گۆرانکاری دیموکراتیک لە ئێرانە\nئەندامی کۆردیناسیۆنی پارتی ژیانی ئازادی کوردستان پژاک ئەمیر کەریمی لە مەڕاسمی نۆهەمین ساڵوەگەڕی پارتیماندا کە لەڕێکەوتی 20/04/2013 لە ستۆکهۆڵمی پایتەختی سوێد بەڕێوەچوو، وتارێکی سیاسی پێشکەش کرد کە دەقی وتارەکەی ئەمەیە.\nنوێنەرانی پارت و ڕێکخراوەکان، گەلی وەڵاتپارێز سەرەتا بەخێرهاتنتان دەکەین بۆ پیرۆزبایی نۆهەمین ساڵیادی دامەزراندنی پارتیمان پژاک. بەر لە هەر شتێک لەم ساڵیادەدا شەهیدانمان، ئەو کەسانەی کە پێکهێنەری هەبون، تێکۆشان و هەنگاوەکانی ئەمڕۆی سەرکەوتنمانن یاد دەکەینەوە و خۆمان بەقەرزداری ئەوان دەزانین. گیانی پاکی ئەو شەهیدانە بۆتە ناسنامەی پارتیمان و هەربۆیەش ئێمە دەڵێن پژاک پارتی شەهیدانە.\nدوای سەد ساڵ داگیرکاری، دوای سەد ساڵ نکۆڵی و دوای سەد ساڵ کوشتار و کۆمەڵکوژی، ئەمڕۆکە ڕژیمە داگیرکەرەکانی کوردستان یەک لەدوای یەک هەڵدەوەشێنەوە و لاواز دەبن\nلە کاتێکدا نۆهەمین ساڵی پارتیمان پیرۆز دەکەین کە دۆخێکی تایبەت لە ڕۆژهەڵاتی ناوەڕاست لە ئارادایە. دوای سەد ساڵ داگیرکاری، دوای سەد ساڵ نکۆڵی و دوای سەد ساڵ کوشتار و کۆمەڵکوژی، ئەمڕۆکە ڕژیمە داگیرکەرەکانی کوردستان یەک لەدوای یەک هەڵدەوەشێنەوە و لاواز دەبن. قۆناغێکی کە جیهانی ئەمڕۆ تێیدایە، ئیتر دەوڵەت-نەتەوە و داگیرکاری دەوڵەت-نەتەو قەبوڵ ناکات. دوای سەد ساڵ ئیتر ئەو دەرفەتەمان هەیە کە بتوانین جارێکی تر هەنگاو بنێنینەوە بەرەو ئازادیمان، جارێکی تر بتوانین هەبوونمان بسەلمێنین و بەرەو دامەزراندنی سیستمێکی ئازاد هەنگاو بنێین. ئەمڕۆکە لەسەدەی بیست و یەکەم داین. سەدەیەکی پڕ لە قەتڵوعام، سەدەیەی ڕەشی بیستەممان تێپەڕاند. سەدەی بیست و یەکەم دەتوانێ سەدەی گەلی کورد بێت، دەتوانێ ببێتە سەدەی ئازادی گەلی کورد. ئێمە یەکەمین هەنگاوەکانی سەدەی ئازادی دەبینین. ئەمڕۆ دەبینین کە لە باکوری کوردستان تێکۆشانێکی بەرز لە ئارادایە. لە ئەنجامی تێکۆشان و ڕێبەرایەتی ڕێبەر ئاپۆ، لە ئەنجامی گیانفیدایی گەریلا، لە ئەنجامی سەرهەڵدانی بێوچانی گەل و لە ئەنجامی بەرخوەدان و قارەمانییەتی زیندانیانی سیاسی، لەوێ هەنگاوەکانی سەرکەوتن نراونەتەوە. کێشەی کورد لە باکوری کوردستان بەرەو چارەسەری دەڕوا. هەنگاوەکانی چارەسەری کێشەی کورد بێگومان کاریگەری خۆی لەسەر هەموو کوردستان دەبێ. گەورەترین سیستمی ئینکار و نکۆڵی وەکو کۆماری تورکیا ئەمڕۆ ئیتر تێپەڕی قۆناغێکی تر دەبێ. ئیتر سیستمی نکۆڵی لەسەر گەلی کورد ناتوانێ بەرێوە بچێ. ئەگەر سیستمی دەوڵەت-نەتەو لە ڕۆژهەڵاتی ناوەڕاست یەکەمین جار لە کۆماری تورکیادا دەستیپێکرد و دواتر دەوڵەتی شاهەنشای ئێران و حوکمەتی بەعس و ئەوانی تر هەمان مۆدێلی کۆماری تورکیایان دامەزراند، ئەمڕۆ لە کەسایەتی کۆماری تورکیادا ئەو سیستمە تێک دەچێ. لە ڕۆژئاوای کوردستان ئەمڕۆ گەلی کورد خاوەن ستاتۆیەکە (پێگە). گەلی کورد لە ڕۆژئاوای کوردستان خاوەن ستاتۆیەکی مێژووی دێموکراتیکە کە هەم وەک بەشێکی دیکەی خاکی کوردستان کە لە چنگ دوژمنان ڕزگاری بووە و هەم وەکو مۆدێلی بەڕێوەبردنی دێموکراتیک جێگای بایەخێکی تایبەتە و هەروەها بەهۆی گرینگی ئەم ستاتۆیە لە هاوسەنگییەکانی ناوخۆی سوریا و ڕۆژهەڵاتی ناوەڕاست، دەتوانین وەکو سەرکەوتنی سەرجەم گەلی کورد بینرخێنین. هەروەها لە باشووری کوردستان ستاتۆی گەلەکەمان خاوەن کاریگەری تایبەتە و ئەو ستاتۆیە ڕۆڵێکی گرینگی لە پێکهاتەکانی ڕۆژهەڵاتی ناوەڕاست و لە گۆڕانکارییەکاندا هەیە و پێویستە بپارێزرێت و بە پێشخستنی دێموکراسی قایمتر بکرێت.\nکۆماری ئیسلامی ئێران مێژووییەکی پڕ لە قەتڵوعامی هەیە. ئەمڕۆکەش سیاسەتی بیۆ-دەسەڵات بەڕێوە دەبات\nگەلی ڕۆژهەڵاتی کوردستان گەلێکە کە زۆرترین زەخت و زۆرترین گوشاری لەسەرە. لەبن زوڵم و زۆی ڕەشترین و دواکەوتووترین سیستمی جیهانی ئەمڕۆدا دەژی. کۆماری ئیسلامی ئێران مێژووییەکی پڕ لە قەتڵوعامی هەیە. هەڵبەت ئەو قەتڵوعامە هەمووی فیزیکی نییە. هەر لەسەرەتای هاتنەسەرکاری کۆماری ئیسلامی ئێران، ئێعدام، کوشتن، چاوترسێنکردن، تێکڕوخاندن و تێکشکاندنی ئیرادەی گەلی کوردی پەیڕەو کردووە و ئەمڕۆکەش سیاسەتی بیۆ-دەسەڵات بەڕێوە دەبات. لە چوارچێوەی ئەم سیاسەتەدا گەل برسی دەهێڵێتەوە و بەوەش دەیهەوێ دەستبخاتە ناو گۆمەڵگاوە و گەل بەخۆیەوە ببەستێتەوە. ئێمە دەبینین کە ئەمڕۆ لە رۆژهەڵاتی کوردستان لاوانی ئەو وڵاتە بۆ ئەوەی نەبنە پیاوی سیستەم، بۆئەوەی نەبنە بەسیجی، تەنیا مەودایەکی کە بۆیان دەمێنێتەوە کاسبی سەر مەرزە، کۆڵبەرییە. بەبەهانەی پاراستنی سنور، ئەو کۆڵبەرانە کۆمەڵکوژ دەکرێن. بەڵام ئەوە پاراستنی سنور نییە، بەڵکو ئەوە کوشتارێکی کۆمەڵایەتی گەورەیە. ئەوە لە ئەساسدا کۆمەڵکوژییە.\nکوشتاری سپی لە ڕۆژهەڵاتی کوردستان بەڕێوە دەبرێ. بڵاوکردنەوەی مادە هۆشبەرەکان لەلایەن ڕژیمەوە، بەتایبەت لەلایەن دەزگا جاسوسییەکان، وەزارەتی ئتلاعات و سوپای پاسدارانەوە ڕێک دەخرێ و بڵاو دەکرێتەوە. لە نەتیجەی ئەم سیاسەتەدا بەهەزاران جەوانی کورد ئەمڕۆ گیرۆدەی ئەو مادە هۆشبەرانەن. هەروەها کۆماری ئیسلامی ئێران بە بڵاوکردنەوەی فەحشا و بێئەخلاقی لە کۆمەڵگادا دەیهەوێ هەموو بنەما ئەخلاقییەکانی کۆمەڵگای کورد تێکبروخێنێ. زۆر سیستماتیک لەسەر ئەو سیاسەتە کار دەکات و سەرمایەگوزاری بۆ دەکات.\nکۆماری ئیسلامی لە ناوەڕۆکیدا سیستەمێکی دژ بە ژنە\nیەکێک لەو خاڵانەی کە کۆماری ئیسلامی ئێران هەرە زۆر پێداگیری لەسەر دەکات بۆ تێکڕوخاندنی کۆمەڵگەی ئێمە و کۆمەڵگای ئێران بەگشتی مەسەلەی ژنە. کۆماری ئیسلامی لە ناوەڕۆکیدا سیستەمێکی دژ بە ژنە. ئەگەر لە هەر کۆمەڵگایەک ژن تێیدا تێکڕوخاو و بێئیرادە کرابێ، ئەو کۆمەڵگایە ناتوانێ هێز و میکانیزمی پێویستی بۆ شۆڕشکردن هەبێ. هەربۆیە کۆماری ئیسلامی ئێران زۆر تایبەت ئەو خاڵە دەکاتە هەدەف. لە کاتێکدا کە بێئەخلاقانەترین هەڵسوکەوت لە سیاسەت و کاربەدەستانی کۆماری ئیسلامیدا بەدی دەکرێ، کۆمەڵکوژکردنی ژن لەژێر ناوی ئەخلاق، لەبوارەکانی دەرونی و جەستەییەوە، سیاسەتێکی تایبەتە. ئەوە پاراستنی ئەخلاق نییە، بەپێچەوانە لەناوبردنی ئەخلاقە. هەرە دوایی لە شاری مەریوان لەژێر ناوی ئەوەی کە تاوانبارێک سزا دەدەن، بە جلوبەرگی ژنانەی کوردی بەناو شارەکەدا گەڕاندیان. ئایا بۆچی دەبێ ناسنامە و جلوبەرگی ژنان بۆ سزادان و ئەتک کردن بەکار بێت؟ ئەوە هەڵقوڵاوی کامە زهنییەتە؟ ئەو هەڵسوکەوتە بێڕێزی و هێرشێکی گەورەیە لەسەر کەسایەتی ژن، کولتور و ئەخلاقی گەلەکەمان. ئەم هەڵسوکەوتە بە توندی مەحکوم دەکەین.\nسەددەکان لە ڕۆژهەڵاتی کوردستان بە ئامانجی نیزامی و کاولکردنی سروشتی کوردستان لێدەدرێن\nلەسەر ژینگەی ڕۆژهەڵاتی کوردستان سیاسەتێکی دژوار لەلایەن کۆماری ئیسلامی ئێرانەوە بەڕێوە دەچێ. بەهۆی ئەنجامی سیاسەتەکانی ڕژیم، دوو دەریاچەی گەورە لە ڕۆژهەڵات ڕووبەڕووی ووشک بوونن. ئەو سیاسەتە زۆر سیستماتیک و زانستیانە بەڕێوە دەچێ. ئەحمەدی نژاد دەچێتە کوردستان و پرۆژەی چەندین سەددی گەورە دەدا. هیچ یەک لەو سەددانە بەمەبەستی ئابوری لێنادرێن. ئەو سەددانە زۆربەیان بە هەدەفی نیزامی و بۆ تێکدانی سروشتی کوردستان لێدەدرێن. ئەو سەددانە ئامرازێکی سیاسەتن. کۆماری ئیسلامی ئێران هێندێ لەو ڕووبارانەی کە دەڕژێنە باشووری کوردستانەوە ووشک کردووە. ئێمە دەزانین کە سیاسەتی دەستبەسەرداگرتنی ئاو لە ڕۆژهەڵاتی ناوەڕاستدا سیاسەتێکی باوە. ئاو بۆ وەدەستخستنی ئەنەرژی سەرچاوەیەکی زۆر گرینگە.\nهۆکاری ئەساسی دامەزراندنی پارتیمان و هەبونمان، ئەو داگیرکارییەیە کە لە ڕۆژهەڵاتی کوردستان بەڕێوە دەچێ\nهەموو ئەو سیاسەتانەی کە کۆماری ئیسلامی بەڕێوەی دەبات و، شانبەشانی ئەو سەرکوتکارییە سیاسی و کۆمەڵکوژیییە جەستەیانەی کە لەدژی گەلەکەمان پێکی دێنێ، گەورەترین هۆکارن هەم بۆ دامەزراندنی پارتیمان و هەم بۆ ئەنجامدانی تێکۆشان. هۆکاری ئەساسی دامەزراندنی پارتیمان و هەبونمان، ئەو داگیرکارییەیە کە لە ڕۆژهەڵاتی کوردستان بەڕێوە دەچێ. ئەو داگیرکارییە تەنیا خۆی بە چەند پایەگای سەربازی و نزامی سنوردار نەکردووە، بەڵکوو تێکدانی کەسایەتی کورد و کۆمەڵگەی ئێمەیە. هەربۆیە شەڕی ئێمە لەدژی داگیرکەری تەنیا شەڕی چەکداری نییە، بەڵکو شەڕی ئێمە بۆ تێکدانی هەموو بوارەکانی دەسەڵاتداری و داگیرکاری ڕژیمە کە لە ناو کوردستاندا پێشی خستووە. لەو چوارچێوەیەدا تێکۆشانی ئێمە تەنها تێکۆشانی سیاسی و نیزامی نییە، بەڵکو تێکۆشانێکی کۆمەڵایەتی، فەلسەفی و فیکرییە. چونکە کۆمەڵگایەکی کە ڕووبەڕووی دیاردەی داگیرکەری کراوەتەوە لەهەموو بوارەکانی ناسنامەیی، هزری، کەسایەتی و کۆمەڵایەتییەوە ڕووبەڕووی گرفت دەبێ و لاواز دەبێ.\nڕۆژهەڵاتی کوردستان زیاتر لە چوار سەد ساڵە ڕووبەڕووی داگیرکاری ئیدۆلۆژیکی سیستمی سەفەویەکان کراوەتەوە\nدیاردەی داگیرکەری لە ڕۆژهەڵاتی کوردستان تەنها مەربوت بە سەدەی بیستەم نییە، بەڵکو ڕۆژهەڵاتی کوردستان زیاتر لە چوار سەد ساڵە ڕووبەڕووی داگیرکاری ئیدۆلۆژیکی سیستمی سەفەویەکان کراوەتەوە و ئەمڕۆش کۆماری ئیسلامی درێژەپێدەری سیستمی سەفەویەکانە. ئەم داگیرکارییە چوار سەد ساڵە لەسەر گەلەکەمان پەیڕەو دەکرێت و ئەم پارچەیەی وڵاتەکەمان چوار سەد ساڵە مەحکومی دابڕان لە پارچەکانی دیکەی کوردستان کراوە و لەچاو هەموو بەشەکانی دیکەی کوردستان، کاریگەری داگیرکاری لەسەر قوڵترە. هەربۆیە ئاستی ئەو تێکۆشانەی کە بۆ ڕزگاری کەسایەتی و کۆمەڵگای کورد لە ڕۆژهەڵاتی کوردستان ئەنجام دەدرێ، پێویستە بەرزتر بێت لەو تێکۆشانەی کە لە پارچەکانی تری کوردستان ئەنجام دەدرێ. هەبوونی تێکۆشانێکی نوێ لە ڕۆژهەڵاتی کوردستان پێویستییەکی مێژووییە. سەدەیەکمان تێپەڕ کرد. لەو سەدەیەدا کورد خاوەن خۆڕاگیری گەورە بوو. فیداکاری و قارەمانییەتی گەورەی ئەنجام دا. بەڵام سەرەڕای ئەو هەموو فیداکارییەش، ئەنجامی پێویستمان وەدەست نەخست. پژاک هاوکات ڕەخنەدانێکی مێژوویی گەلی کوردە سەبارەت بە سەدەی بیستەم. پێویست بوو شێوازی تێکۆشانمان لەبەرچاو بگرینەوە. ئێمە لەو چوارجێوەیەدا دامەزراین، نەک ئەوەی کە، با حزبێکی تریش هەبێ. بەداخەوە تێکۆشانی سەدەی بیستەم نەیتوانی هەموو میکانزمەکانی کۆمەڵگای کورد بخاتە گەڕەوە. نەیتوانی ئەو جۆرەی کە پێویستە کۆمەڵگای کورد بەڕێکخستن بکات. نەیتوانی بەڕادەی پێویست ناسنامەکەی بەرز بکاتەوە. وەک پێشتر ئاماژەم پێکرد ئەو قۆناغە پڕی بوو لە خۆراگیری و قارەمانییەتی، بەڵام چونکە هەموو میکانزمەکانی کۆمەڵگە نەخرانە گەڕەوە، نەمانتوانی ئەنجام وەدەست بێنین.\nئامانجمان سازکردنی کۆمەڵگایەکی دێموکراتیکە. چونکو لەو بوارەوە لە کۆمەڵگادا کێشەمان هەیە. هەربۆیە سازکردنی کۆمەڵگایەکی دێموکراتیک، وەکو ئەنجامی سەرکەوتنی تێکۆشانی خۆمان دەبینین نەک تەنها وەدەرنانی داگیرکەر. ئازادی شتێکە دەبێ لەناو ناخی مرۆڤی کورد دا ساز بێ، دەبێ لە ناخی کۆمەڵگای کوردا ساز بێ. ئەو ئازادییە زەمینەی هەیە. مێژوویەکمان هەیە، کۆمەڵگایەکی کۆن و سروشتیمان هەیە و پێویستە ئەم کولتورە سەرلەنوێ بژیێنینەوە و سەردەمیانەی بکەین.\nبەرخوەدانی هەڤاڵانمان لە زیندان کولتورێکی نوێی بەرخۆدانی لەگەڵ خۆی هێنا\nبەبەرخوەدانی هەڤاڵانمان لە زینداندا ئەوەمان نیشاندا کە ڕۆژهەڵاتی کوردستان لە سەدەی بیست و یەکدا قۆناغێکی نوێی دەستپێکردووە کە کولتورێکی نوێی بەرخوەدانی لەگەڵ خۆیدا هێناوە. هەڤاڵانمان لە زیندان نیشانیان دا کە ئیرادەی ئازادیخوازی گەلەکەمان و پارتیمان بەرزترە لە زهنییەتی داگیرکەری دەوڵەت-نەتەو. حەماسەی بەشکۆی قەندیل و قارەمانییەتی گەریلاکانمان سەلماندی کە سەرکەوتنی گەلی کورد لە ڕۆژهەڵاتی کوردستان بەم کولتورە خۆڕاگیریە و بەهێزی بزوتنەوەی نوێی ئازادی گەلەکەمان لە ڕۆژهەڵاتی کوردستان پژاک مسۆگەر دەبێ.\nناکرێ حەرەکەتێکی کوردی بین و خۆمان بە سنورەکانی دەوڵەت-نەتەوەکان سنوردار بکەین\nلە سەدەی بیستەمدا داگیرکەرانی کوردستان وێڕای هەموو ناکۆکییەکانیان بەردەوام لەدژی گەلەکەمان هاوکاری یەکتریان کردووە. بۆ سەرکوتکردنی گەلەکەمان لە کێبەرکێ دابوون. لەو بوارەوە دەبوون بە مۆدێل بۆ یەکتر. زۆر جار بۆ سەرکوتکردنی گەلەکەمان سنورەکانیان بۆ یەکتر ئاوەڵە دەهێشتەوە. ئیتر سەردەمی دەوڵەت-نەتەو و ‘سنوری پیرۆز’ تێپەر بووە. داگیرکەران سنورەکانی خۆیان تێپەڕ کردووە. کۆماری ئیسلامی ئێران ئەمڕۆ لە سوریا و عێراق هەبوونی هەیە. کۆماری تورکیاش هەر بەهەمان شێوە. هەربۆیەش هیچ کەس ناتوانێ ئێمە مەحکومی هیچ سنورێک بکات کە پێشتر دەوڵەت-نەتەوەکان بۆ ئێمەیان دیاری کردووە. ئیتر ئەوە بۆ جیهان سەلماوە کە ئێمە یەک نەتەوەین. ڕاستە کە ئێمە بەتایبەت لە ڕۆژهەڵاتی کوردستان تێکۆشان دەکەین، بەڵام لەهەمان کاتدا بزوتنەوەیەکی نەتەوەیین. چارەنوسی گەلی کورد ئەمڕۆ بە گشتی لە ڕۆژهەڵاتی ناوەڕاست دیاری دەکرێت. چارەنوسی هەموو بەشەکانی کوردستان بەیەکتر بەستراوەتەوە. مادام هەموو هێزەکان و دەوڵەتەکانی ناوچە دەیانهەوێ ڕۆڵێکی بەرفراوانی هەرێمی ببینن، ئەوە مافی ئێمەشە کە سیاسەتی هەرێمیمان هەبێت و بەو پێیە تێکۆشان بکەین. لە کاتێکدا کە کۆماری ئیسلامی لە سوریادا یارمەتی مانەوەی ڕژیمی دیکتاتۆری سوریا دەکات، زۆر ئاساییە کە ئێمە بەهەموو هێزمانەوە پشتیوانی لە گەلی ڕۆژئاوای کوردستان بکەین.\nشەڕی تایبەت لەژی پژاک بەڕێوە دەبرێ\nلە کاتێکدا کە سەدەیەک تێکۆشانی گەلەکەمان قوربانی هاوکاری نێوان دوو دەوڵەتی ئێران و تورکیا بووە، بەتایبەت لەساڵی 2006 بەدواوە هەردوو دەوڵەتی ئێران و تورکیا سیستەمێکی شەڕی تایبەتیان لەدژی پارتیمان لە ڕۆژهەڵاتی کوردستان دامەزراند کە هەموو ڕەهەندەکانی سەربازی، ڕاگەیاندن، سایکۆلۆژی و کۆمەڵایەتی لەخۆ دەگرت. بێجگە لەوەی کە بەسەدان هاوڵاتی کورد، بەدەیان کادر و ئەندامی پارتیمان و بەتایبەت چەندین ئەندامی بەڕێوەبەرایەتی پارتیمان لەو قۆناغەدا شەهید بوون، شەڕێکی گەورەی ڕاگەیاندنی و دەرونی بۆ ڕەشکردنی سیمای تێکۆشانی ئازادیخوازیمان بەبەرفراوانی بەڕێوەچوو. شەڕی قەندیل خۆی بەشێک لە هاوکاری نێوان ئەو دوو دەوڵەتە بۆ لەناوبەردنی بزوتنەوەکەمان بوو. ئێستا کە تێکۆشانی ئازادی گەلەکەمان لە باکوری کوردستان مۆدێلی داگیرکەری کۆماری تورکیا کە بەردەوام لە هەوڵدان لەدژی ئازادیخوازی گەلەکەمان لەهەموو بەشەکانی کوردستان بووە تێکدەروخێنێت، ئێمە تێکۆشانی گەلەکەمان لە باکوری کوردستان لەدژی ئەم مۆدێلە بە تێکۆشانی خۆمان دەزانین. هەمان هەڵوێستمان سەبارەت بە دەستکەوتی گەلەکەمان لە باشووری کوردستان و پاراستنی ئەو دەستکەوتە و بەهێزترکردن و دێموکراتیزەبونەکەی دەردەبڕین. بەو ڕوانگە و بەو هێزەوە ئامادەیی خۆمان بۆ بەشداری بەهێز لە میسیۆنگێڕان و ڕۆڵبینینی گەلی کورد بۆ ڕۆژهەڵاتێکی ناوەڕاستی دێموکراتیک ڕادەگەیەنین.\nسیاسەتمان لە ئاستی ئێران و هەڵبژاردنەکانی داهاتوو\nلە ئاستی ئێراندا سیاسەتمان لەسەر ئەساسی گۆڕانکاری دێموکراتیکە. لەوە دواوە ئەگەر شۆڕش و گۆڕانکارییەک ڕوو بدات، هێزێکی دێموکراتیکی ڕاستەقینە هەبێ، لە کورستان وەدی دێت. ئێمە باش دەزانین کە گۆڕانکارییەکانی ڕۆژهەڵاتی ناوەڕاست لە ئێراندا دەگەنە ئەنجام. دواین مەنزڵگای گۆڕانکارییەکان ئێران دەبێ. لەبەرامبەر ئەو گۆڕانکاریانە و ئەو قۆناغەی کە گەلی کورد دەستیپێکردووە، واتا قۆناغی ئاشتی و چارەسەری دێموکراتیک، قۆناغی ڕۆڵ بینین، قۆناغی گۆڕانکاری سازکردن لە هەموو ڕۆژهەڵاتی ناوەڕاست و قۆناغی تێپەڕکردنی دەوڵەت-نەتەودا، کۆماری ئیسلامی دوو ڕێگای لەبەردەم دایە. یا ئەوەتا گۆڕانکاری قەبوڵ دەکات و بۆ ئەوە هەنگاو دەنێتەوە، یان مەحکومی تێکچوونە.\nلە ئێران هەڵبژاردنی سەرۆک کۆماری لە ئارادایە. سیاسەتمان بایکۆتکردنێکی کلاسیک نابێ. زیاتر لەوەی کە چ کەسێک یان چ لایەنێک دێتە سەر دەسەڵات، بۆ ئێمە گرینگ ئەوەیە کە دەوڵەتی ئێران چ ستراتیژییەک لەبەرامبەر کێشەی دێموکراسی، کێشەی ئێران و بەتایبەتی پرسی کورد دوای هەڵبژاردن دەگرێتە بەر و چ هەنگاوێک لەو پێناوەدا دەنێتەوە. ئایا دیسان ڕێبازەکانی سەرکوتکاری کلاسیک بەسەر دەکاتەوە یان گۆڕانکاری پێکدێنێت. ئێمە وەک پژاک بۆ هەردوو بوار ئامادەین. هەم بۆ شەڕ و هەم بۆ ئاشتی ئامادەین. ئێمە خوازیاری گۆڕانکاری دێموکراتیکین، بەڵام دێموکراسی بە ناسینی ناسنامە و ئیرادە پێک دێت. بەڵام ئەگەر هەر هێزێک بیهەوێ ئیرادەی گەلەکەمان تێکبشکێنێ، ئەو کات ڕووبەڕووی بەرخۆدانی ئێمە دەبێتەوە. لەو بوارەوە ستراتیژی پاراستنی ڕەوامان هەیە و شەڕی قەندیلیش ئەوەی بۆ هەموو لایەک سەلماند.\nلە ماکۆ تاکو لۆرستان گەریلامان بەجێ کردووە\nنابێ کۆماری ئیسلامی ئێران حسابی هەڵە لەسەر ئێمە بکات. ئێمە ئەوە ڕادەگەیەنین کە لە ماکۆ تا لۆرستان گەریلامان هەیە. ئەگەر کۆماری ئیسلامی ئێران بیهەوێ شەڕێک بەسەر پژاک داسەپێنێ، ئەوە بەواتای نەوعێک لە خۆکوژی دێت بۆ کۆماری ئیسلامی ئێران. ئەگەر ئەو کارە بکات، جارێکی تر تەجروبەی قەندیل زۆر قورستر بۆی دوپات دەبێتەوە.\nسیاسەتمان لە ڕۆژهەڵاتی کوردستان لەسەر ئەو بنچینەیە کە هێز و ئیرادەی گەلی کورد یەکبخەین و گەلی کورد بە ناسنامە و هێزی خۆی بەشدارییەکی دێموکراتیانەی لە هەموو بوارەکانی ژیاندا هەبێت. ئەوەش ڕێبازی خۆی هەیە. بەشداربوونی دێموکراتیک ئەوە نییە کە ئێمە چاوەڕوانی ئەوە بین کە هەندێ هێز و لایەنی ئێرانی قبوڵمان بکەن یان نەکەن، یان ئەوەی کە چاوەڕوانی ئەوەمان هەبێت کە لەسەر ئەو خوانەی کە بەناوی گۆڕانکاری لەداهاتووی ئێراندا بۆ ئۆپۆزیسیۆنی ئێرانی پانکراوەتەوە شتێکمان دەستکەوێت.\nگەورەترین تێکۆشانی دێموکراسی لەناو خۆی ئێراندا گەلی ئێمە بەڕێوەی دەبات. گەورەترین زوڵم ڕوبەڕووی ئێمە دەبێتەوە، زۆرترین ئێعدامە سیاسییەکان لەسەر گەلی کورد پەیڕەو دەکرێت. هەربۆیە گەلی کورد شوێن و پێگەی تایبەتی خۆی هەیە. هیچ هێزێک بەقەدەر گەلی کورد هێزی خۆبەرێکخستنکردنی نییە لەناو ئێراندا. ئێمە ئامادەی دیالۆگ و پەیوەندی لەگەڵ هەر هێزێکین بۆ گۆڕانکاری دێموکراتیک و چارەسەری کێشەکان لە ئێراندا، بەڵام هیچ شەرتێکی نادێموکراتیک قەبوڵ ناکەین. ناچینە ژێر هیچ چەترێکی نادێموکراتیک کە ئیرادە و ناسنامەی گەلەکەمان قەبوڵ نەکات. نەدیتنی ئیرادەی بزوتنەوەمان و نەبوونی هەڵوێست و زهنییەتێکی دێموکراتیک لەبەرامبەر ناسنامە و مافی گەلەکەمان بۆتە هۆی سەرنەکەوتنی هەموو هەوڵەکانی ئۆپۆزیسیۆنی دەرەوە. لەو چوارچێوەیەدا ئەو هەوڵانەی کە لە زینجیرە کۆنفڕانسەکانی کە لەژێر ناوی دێموکراسی بۆ ئێران لە وڵاتانی ئەوروپا بەستران، هەموویان مەحکوم بە شکست بوون و ئیفلاسیان کرد.\nیەکیەتی ڕیزەکانی گەل بۆ ئێمە ئەساسە، ئەو ئەحزاب و کەسانەی کە کولتورێکی رەقابەتی سالمی سیاسیان نییە دەرگامان بەڕوویاندا داخراوە\nئێمە بنەمای تێکۆشانمان کۆمەڵگایەکی زیندوو، سیاسی و دێموکراتیکە. داڕشتنی هزری یەکیەتی نەتەوەیی و پێناسەکردنی بەرژەوەندییەکانی باڵای گەلەکەمان لە ناو ئەو کۆمەڵگایە بۆ ئێمە خاڵی هەرە گرینگە. ناتوانین یەکیەتی کۆمەڵگا تەنیا بە یەکیەتی حزبەکانەوە پێناسە بکەین. کۆمەڵگای ئێمە پڕیەتی لە ڕەنگ و ناسنامە و ئاینزای جیاواز. حزبە کوردییەکان کاریگەرییەکی ئەوتۆیان لەسەر ئەو کۆمەڵگایە فرە ڕەنگییە نییە. تەنانەت زۆر بەشی ڕۆژهەڵاتی کوردستان هەیە کە لە قۆناغی ڕابردوودا تێکۆشانی حزبەکانی نەگەیشتۆتێ، بۆ نمونە هەرێمەکانی کرماشان، ئیلام و لۆڕستان و هەروەها زۆربەی هەرێمی کرمانج نشین. بۆ یەکەمین جار پارتیمان تێکۆشانی نەتەوەیی گەیاندۆتە ئەم هەرێمانە. ئێمە دەمانهەوێ هەموو ئەم ڕەنگانە لەچوارچێوەی کۆمەڵگای دێموکراتیکدا یەکبخەین. ئەوە بۆ ئێمە خاڵێکی سەرەکییە. لەهەمان کاتدا ئەوە بەو واتایە نییە کە هەوڵدانمان بۆ یەکیەتی و دیالۆگ لەگەڵ حزبە کوردییەکان نییە و بەگرینگی نابینین، بەڵکو قۆناغی دیالۆگ و داڕشتنی پەیوەندی دێموکراتیکی نێوان پارتییەکانی ڕۆژهەڵاتی کوردستانمان دەستپێکردووە. هەوڵ دەدەین لاوازیی و کەموکوڕی نەبوونی دیالۆگ و هەڵسوکەوتی دێموکراتیک لەنێوان پارتەکانی ڕۆژهەڵاتی کوردستان نەهێڵین. لەسەر ئەو بنەمایەش دەگەڵ زۆربەی پارت و لایەنەکان پەیوەندی و دیالۆگمان هەیە. بەڵام ئێمە دەرگامان بەڕووی ئەو ئەحزاب یان ئەو کەسانەی کە کولتورێکی رەقابەتی سالمی سیاسیان نییە و بە ئوسلوبی داگیرکەران لەگەڵ ئێمە هەڵسوکەت دەکەن و لەشەڕی تایبەتی دژبە پارتیمان بەشدارن و لەم قۆناغە گرینگە مێژوویەدا بەدوای وەدەستهێنانی ڕانتی سیاسی و مادییەوەن، بەتەواوی داخراوە. نە گەلی کورد و نە پارتیمان ئەو کەس و لایەنانە قەبوڵ ناکات و تا ئەو کاتەی کە سیاسەت و تێڕوانینەکانیان سەرەڕاست نەکەنەوە، ئامادەی هیچ جۆرە پەیوەندییەک لەگەڵیاندا نین.\nئێمە هەموو ئەو خاڵانە واتا هەوڵدان بۆ گۆڕانکاری دێموکراتیک و بەشداری دێموکراتیانە و ئاشتی و برایەتی گەلان لەناو ئێران و یەکڕیزی کۆمەڵگاکەمان لە چوارچێوەی کۆمەڵگای دێموکراتیک لە ڕۆژهەڵاتی کوردستان، هەروەها ڕۆڵبینین لە تێکۆشانی دێموکراسی بۆ ڕۆژهەڵاتی ناوەڕاست، لەچوارچێوەی تێکۆشانی گشتی نەتەوەیی کورد لە چوارچێوەی کۆنفدرالیزمی دێموکراتیکدا فۆرمولە دەکەین.\nلەم قۆناغەدا بە فەلسەفەی ئازادی ڕێبەرمان و بە پێشەنگایەتی شەهیدانمان، بە قارەمانیەتی و بەرخوەدانی هەڤاڵانمان تێکۆشانی ئازادی و دێموکراسی بەرزتر دەکەینەوە و ئامانجەکانمان پێک دێنین.


باوکی شەهیدێکی ڕێگای ڕزگاریی کوردستان لە پیرانشار کۆچی دوایی کرد\nزایینی: ٠٨-٠١-٢٠١٧ - هەتاوی: ١٣٩٥/١٠/١٩ - ١١:٣٦ تاران قه‌باره‌ی فۆنت:\nکوردستان میدیا: "خدر خزریان" باوکی شەهیدێکی ڕێگای رزگاریی کوردستان لە شاری پیرانشار ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، "خدر خزریان" باوکی شەهید "ئەبووبەکر خزریان" لە شاری پیرانشار بە هۆی نەخۆشیی دڵ لە تەمەنی ٨٤ ساڵیدا ماڵئاویی لە ژیان کرد.\nکاک خدر کەسایەتییەکی خۆشناوی ناوچەکە بوو. تەرمی ناوبراو لە نێو ئاپۆرای خەڵکی ناوچەکە بە خاک سپێردرا.\nشەهید ئەبووبەکەر خزریان پێشمه‌رگه‌ی حیزبی دێموکراتی کوردستانی ئێران له ناوچه‌ی پیرانشار له دایك بوو و ڕێکەوتی ٢٤ی ڕێبەندانی ١٣٦١ی هەتاوی، لە گوندی "قەرەخدر" لە عەمەلیاتێکدا لەگەڵ هێزی پشتیوان، بە برینداری کەوتە بەردەستی هێزەکانی ڕێژیم و لە دادگایەکی سەحرایی‌دا لە لایەن هێزە جینایەتکارەکانی ڕێژیمەوە ئێعدام کرا.\nشەهید ئەبووبەکر لە شێڵم جاران بە خاک سپێردراوە.


سێ هەزار کەس لە پیشەی خۆدرەوسازی ئێراندا بێکار بوون – خۆڕاگری\n[ ۱۴۰۱/۰۲/۲۹ ] دەستبەسەر کرانی پێنج هاووڵاتیی کورد لە سنووری بانە\tهەواڵ\n[ ۱۴۰۱/۰۲/۲۹ ] نامه مهم خانواده‌های معلمان بازداشتی آقایان: اسکندر لطفی، شعبان محمدی، مسعود نیکخواه و رسول بداقی\tهەواڵ\n[ ۱۴۰۱/۰۲/۲۹ ]  بیانیه انجمن صنفی معلمان کردستان در خصوص بازداشت و پرونده‌سازی برای اعضای شورای هماهنگی و انجمن صنفی معلمان کردستان\tهەواڵ\n[ ۱۴۰۱/۰۲/۲۹ ] سەلاح ئازادی بانگهێشتی دادگای شۆڕشی مەریوان کرا\tهەواڵ\n[ ۱۴۰۱/۰۲/۲۹ ] بەندکراوێکی سیاسی خەڵکی ورمێ پاش تەواو بوونی ماوەی حوکمەکەی لە بەندیخانەی نەغەدە ئازاد کرا\tهەواڵ\nHomeهەواڵسێ هەزار کەس لە پیشەی خۆدرەوسازی ئێراندا بێکار بوون\nسێ هەزار کەس لە پیشەی خۆدرەوسازی ئێراندا بێکار بوون\n“تەسنیم” هەواڵدەریی سەر بە سپای پاسداران، بە ئاماژە بە وتەکانی سەرۆکی ئەنجوومەنی “قەتعەسازان” دەنووسێ: بە هۆی گرفتی دارایی نیزیکەی ٣٠٠ هەزار نەفەر لە کرێکاران بێکار بوون.\n“ئارەش موحیببی نژاد” سەرۆکی ئەنجوومەنی “قەتعەسازان”ی وڵات دەڵێ: بە مەبەستی چارەسەری گرفتی دارایی، نوێنەرانی قەتعەسازانی وڵات تا ئێستا ٤٠ کۆبوونەوەیان لە گەڵ کاربەدەستانی حکوومەت ئەنجام داوە بەڵام بە هیچ ئاکامێک نەگەیشتوون.\n“موحیببی نژاد” لە درێژەی وتەکانی دا گوتی” وێڕای قەول و بەڵێنییەکانی کاربەدەستانی حکوومەت، بەڵام تا ئێستا هیچ هیوایەک بۆ چارەسەریی کێشەکان نییە، ڕێگەیەکی بۆ نەدیتراوەتەوە و بارودۆخی ئەو بەشە گرینگەی پیشەسازیی وڵات ڕۆژبەڕۆژ خراپتر دەبێ و بەمزوانە ٤٠٠ کرێکاری تریش بێکار دەبن.\nناوبراو گرفتی ئەو توێژەی گەڕاندەوە بۆ نەبوونی پارە و کەرەسەی سەرەتایی، خۆپاراستن یا نەبوونی دراو بۆ پێدانی قەرزەکانیان و چوونە سەری نرخی کەلوپەل کە ئەمەش دەبێتە هۆی کەمبوونەوەی بەرچاوی بەرهەمهێنانی ماشێن.\nموحیببی نژاد هەروەها ڕایگەیاند کە بەرهمهێنانی ماشێن لە نێوخۆی وڵات خەریکە دەوەستێ. هەرچەند ناوبراو باسی لەوە نەکرد کە لە ئاکامی وەستانی ئەو کارەدا چەند کەس بێکار دەبن، بەڵام بە ڕاشکاوی باسی لە بێکاریی ٢٨٠هەزار کرێکار کرد و گوتی بێکاریی بە خێرایی لە زیادبووندایە.\nدوای پیشەسازیی نەوت و گاز، پیشەسازی ماشێن و قەتعەسازی ئێران لە سەر یەک گەورەترین پیشەسازیی وڵاتن کە زۆرترین کرێکار لە خۆی دەگرێ کە بە هۆی کێشەی دارایی و ئابووریی و گەمارۆ نێودەوڵەتییەکان لە داڕمان نیزیک بوونەتەوە.\nنەوەی خومەینی؛ هیچ گەڕەنتییەک نیە بۆ مانەوەی ڕێژیم\nدانپێدانانی موحسێن ڕەزایی لەسەر بە ئەنقەست بەکوشتدانی لاوان، لە شەڕی ٨ ساڵە\nدەستبەسەر کرانی پێنج هاووڵاتیی کورد لە سنووری بانە\nنامه مهم خانواده‌های معلمان بازداشتی آقایان: اسکندر لطفی، شعبان محمدی، مسعود نیکخواه و رسول بداقی\n بیانیه انجمن صنفی معلمان کردستان در خصوص بازداشت و پرونده‌سازی برای اعضای شورای هماهنگی و انجمن صنفی معلمان کردستان\nسەلاح ئازادی بانگهێشتی دادگای شۆڕشی مەریوان کرا\nبەندکراوێکی سیاسی خەڵکی ورمێ پاش تەواو بوونی ماوەی حوکمەکەی لە بەندیخانەی نەغەدە ئازاد کرا\nپشکنینی ماڵی موزەفەر ساڵحیان و بانگهێشت کرانی هاوژینەکەی بۆ ئیدارەی ئیتلاعات\nیەکێک لە دەستبەسەر کراوەکانی شاری بانە بە دانانی بارمتە ئازاد کرا\nدەستبەسەر کرانی هاووڵاتییەکی کورد لەلایەن هێزەکانی ئیدارەی ئیتلاعات لە مەهاباد


مامۆستایانی ئێران لە شەقامەکانن | ROJnews\nمامۆستایانی ئێران لە شەقامەکانن\nپێنجشەممە, 2 ماي 2019 - 13:09\nدوای ١ی ئایار ڕۆژی جیهانی کرێکار، لەسەر بانگهێشتی ئەنجومەنی هەماهەنگی ڕێکخراوەکانی پیشەیی ماموستایانی ئێران، لە زۆربەی شارەکانی ئێران و ڕۆژهەڵاتی کوردستان گربوونەوەی ماموستایان دەستیپێکردووە.\nئەمڕۆ ماموستایانی ئێران و ڕۆژهەڵاتی کوردستان، لە زۆربەی پارێزگا و شارەکانی ئێران و ڕۆژهەڵاتی کوردستان گردبوونەوەی پیشەییان دەستپێکردووەو داوای مافەکانیان دەکەن.\nئەم گربوونەوە سێیەمین چالاکیی سەرتاسەری ماموستایانە لە ئێران و ڕۆژهەڵاتی کوردستان، لە ئێستادا ڕووبەڕووی ڕێگریی هێزە ئەمنییەکانی ئێران بووەتەوە و تا کاتی ئامادەکردنی ئەم هەواڵە سێ کەس لە ماموستایان دەستگیرکراون و ئامادەبووان لە خۆپێشاندانەکەدا لەلایەن هێزە ئەمنییەکانەوە گەمارۆ دراون.\nهەروەها تا کاتی ئامادەکردنی ئەم هەواڵە گربوونەوەکان لە شار وشارۆچکەکانی پارێزگاکانی 'تاران، ئسفەهان، یەزد، مازەندەران، خوراسانی ڕەزەوی، خوراسانی باشور، تەبرێز، ئەلبورز و گیلان، دەستیپێکردووە.\nهەروەها لە شار و شارۆچکەکانی پارێزگاکانی، ئورمیە، کرماشان، سنە، ئیلام و هەمەدان لە ڕۆژهەڵاتی کوردستان گربوونەوەی ماموستایان دەستیپێکردووە.\nخواستی سەرەکی ماموستایان لەو گربوونەوە، داواکارییە پیشەییەکان، زیادکردنی مووچەکانیان بەشێوەی گونجاو لەگەڵ ژیانی ئەمڕۆ، هاوسەنگ بوونی مووچەی ماموستایان و خانەنشینان و ئازادیی بێ مەرجی ماموستایان و کرێکارنی زیندانییە.\nماموستایان دوێنێش بۆ پشتگیری لە کرێکاران بەشدارییان لە مەراسیم و ڕێپێوانی جەماوەری ١ی ئایار کرد، کە لەو مەراسیمەش چەندین کەس لە کرێکاران و ئەندامانی سەندیکا کرێکارییەکان دەستگیرکران و گوازراونەتەوە بۆ زیندانە ئەمنییەکانی حکومەتی ئێران و تا ئێستا ئازاد نەکراون.


ڕۆژنامه‌ی ئه‌لخه‌لیج له میرنشینه یه‌کگرتووه‌کانی عه‌ره‌ب ئه‌مڕۆ سێشه‌ممه بڵاویکرده‌وه که‌وا ده‌زگای ئاسایشی وڵاته‌که ئه‌ندامانی شـانه‌یه‌کی ڕێـکخسـتنی ئیخوان ئه‌لموسلیمینی میسری ده‌سـتگیرکردووه که له ناو وڵاته‌که‌دا چالاکن و پـیلانگێڕی له دژ ده‌که‌ن.\nڕۆژنامه‌که ده‌ڵێت سه‌رچاوه‌یه‌کی ئاگادار پـێی گوتوون ئه‌ندامانی ئه‌و شـانه‌یه که له 10 که‌س زیاتر پـێـکهاتوون، بۆ چه‌ند سـاڵێـکه له ژێر چاودێری ده‌زگا په‌یوه‌ندیداره‌کاندا بوون. هه‌روه‌ها گوتوویه‌تی شـانه‌که زۆر به ڕێـکخراوه‌یی و به به‌رنامه کاری کردووه و به نهێنی له چه‌ندین ناوچه‌ی جیاجیای وڵاته‌که کۆبوونه‌وه‌ی سـازکردووه و هه‌سـتاوه به ڕاکێشـانی که‌سـانی میسری ئه‌وانه‌ی له نێو ڕه‌وه‌ندی میسری له ئیماراتدا ده‌ژین.\nسه‌رچاوه‌که ئاشـکرای کردووه شـانه‌که کۆمپانیایان دامه‌زراندووه و پاره و پـولێـکی زۆریان په‌یداکردووه و به شێوه‌ی ناشه‌رعی ڕه‌وانه‌ی ڕێـکخستنه‌که‌یان له میسر کردووه. هه‌روه‌ها هه‌سـتاون به کۆکردنه‌وه‌ی زانیاری نهێنی له‌سه‌ر کاروباری به‌رگری و ئاسایشی ئیماراتدا.\nدواتر سه‌رچاوه‌که گوتوویه‌تی ڕێـکخراوی ئیخوان ئه‌لموسلیمینی میسر چه‌ندین خولی ڕاهێنانی بۆ ئه‌ندامانی ئه‌م ڕێـکخستنه نهێنیـیه کردووه‌ته‌وه له‌سه‌ر هه‌ڵبژاردنه‌کان و چۆنێتی گۆڕینی ڕژێمه‌کانی حوکم له وڵاتانی عه‌ره‌بیدا.


WtariKurd | محەمەد بەرزی : پشتی سەر و مافی مرۆڤ .\nمحەمەد بەرزی : پشتی سەر و مافی مرۆڤ .\n– Posted on 2016-08-26بابەتی: فرە بابەت\nلەگەڵ ئەوەشدا لە وڵاتە پێشکەوتووەکاندا یاسا سەروەرە و ئازادی بێ سنورە و مافی مرۆڤ لە هەموو ڕوویەکەوە پارێزراوە و ماناو بەهای تەواوی خۆی هەیە ، بەڵام کاتێک کەسێک تاوانێک ئەنجامدەدات ، جا تاوانەکەی گەورەبێت یان بچووک ، دزیی بێت یان کوشتن ، تاڵانی بێت یان ڕاوڕووت ، دەزگای ئاسایشی ئەو وڵاتە لە سەر شاشەی تەلەڤزیۆنەکانەوە چەندین جار دەمووچاوی تاوانبارەکە دەخاتە بەرچاوی هاوڵاتییەکانی تا بە تەواوی بیناسن . ئەمەش چەند سوودێکی بۆ بەرژەوەندی گشتی هەیە وەک :\nیەکەم : کاتێک ئەو کەسە ماوەی سزای خۆی تەواودەکات و دەگەڕێتەوە ناو کۆمەڵگا ، هاوڵاتییان دەیناسنەوە و بەردەوام بە چاوی شکوگومانەوە سەیری دەکەن و خۆیانی لیێ بەدوور دەگرن ، چونکە زۆرجار تاوانبار تۆبە ناکات و تاوان لە دوای تاوان دووبارە و سێ بارەی دەکاتەوە .\nدووم : دەرخستنی دەمووچاوی تاوانبار لە ڕێگای شاشەکانەوە بارێکی دەروونی ئاڵۆز و ناخۆش بۆ تاوانبار و بنەماڵەکەی دروستدەکەن و هەست بە کەمیی و شەرمو سەرشۆڕیی دەکەن ، ئەمانەش هۆکارێکن کە کەسانی تر کەمتر بیر لە تاوان بکەنەوە ، بەمەش ڕێژەی تاوان بەرەو کەمبوونەوە دەڕوات .\nئەوەی سەیرە لەم هەرێمە بێ سەروبەرەی ئێمەدا ، کە نە یاسا سەروەرە و نە ئازادی بەرقەرارە و نە مافی مرۆڤ پارێزراوە ، کاتێک کەسێکی بێ پشتوپەنا تاوانێک دەکات ، گورج دەیهێننە سەر تەلەڤزیۆن و لە جیاتی ئەوەی دەمووچاویمان بۆ دەربخەن تا هەموومان بیناسیین ، کەچی بە بیانووی ئەوەی ڕێز لە مافی مرۆڤ دەگرن و تاوانبارەکەش مرۆڤە ئەوا دێن پەیتا پەیتا پشتی سەریمان بۆ دەردەخەن تا کەسمان نەیناسیینەوە ، خۆ ئەگەر تاوانبارەکە پشتوپەنای هەبێت و سەر بە دەسەڵاتدار بێت ئەوا پشتی سەریشی دەرناخەن و هەر زوو تاوانەکەشی دیزەبەدەرخونە دەکەن ، بەمەش تاوانباران لە ناو کۆمەڵگاکەماندا بزردەبن و لەوانەشە تاوانی گەورەی پڕ مەترسی بە دوای خۆیاندا بهێنن .\nئەوەی شایانی باسە حکومەتە ساواکەمان بە شانۆگەریی ( پشتی سەر ) دەیەوێت وا خۆی نیشانی دنیا بدات کە ڕێز لە مافی مرۆڤ دەگرێت و وڵات شامی شەریفە و لە بواری مافی مرۆڤدا بۆڕیی ئەمەریکا و ئەوروپایداوە و زیاتر لەوان لە خەمی مافی مرۆڤدایە ، کە دیارە هەمووشمان دەزانیین ئەمە درۆیەکی شاخدارە و تەنها خۆڵکردنە چاوی هاوڵاتییان و دنیای دەرەوەیە ، چونکە ڕاستییەکان وەک خۆر دەدرەوشێنەوە ، ئاخر هەر دوێنێ بوو لە بەردەمی زانکۆی هەولێردا و لەسەر وتارێک ناودەمی زەردەشتی فریشتەیان پڕکرد لە فیشەک ، هەر دوێنێ بوو گوڵە هەنارێکی جوان و بێگەردی وەک ( دوعا ) یان تا مردن بەردەبارانکرد ، هەر دوێنی بوو سنگی پڕ باوەڕی سۆرانی مامە حەمە و کاوە گەرمیانییان خڵتانی خوێنکرد ، کەچی لەسەر شاشەکان نە دەمووچاوێکمان بینی و نە پشتی سەری تاوانبارێک ، سەرباری ئەمانەش لە چەند ڕۆژی ڕابووردوودا و لە ناو جەرگەی شاری دهۆکدا و بە بەرچاوی خەڵکییەوە ( وەدات حسێن ) ی ڕۆژنامە نووس دەرفێنرێت و بە شەق و کێبڵ و کوتەک و بلۆک شەهیدی دەکەن ، کەچی پشتی سەری تاوانبارێکمان نەبینی . لەگەڵ ئەم هەموو تاوانانەشدا ئەوەتا سەرۆکێکی ناشەرعی لەسەر کورسییەک ڕێگا لە سەرۆکێکی شەرعی پەرلەمان دەگرێت و پەڕلەمانی میللەتێک پەکدەخات وڵات ڕووبەڕووی مەترسی و قەیرانی گەورە و گران دەکاتەوە ، ئیتر کامەیە ئازادی و کامەیە یاسا و مافی مرۆڤ ؟! .\nلە تاو برسێتی و هەژاری خەڵکی بێ دەرەتانی بێ مووچە ، کە شێوی شەویان نییە دەڕژێنە سەر شەقامەکان تا داوای مافی ڕەوای خۆیان بکەن ، کەچی بە فیشەک وەڵامدەدرێنەوە . لەوانەیە ئەو تفەنگ بە دەستانە هەمان ئەو تاوانبارانە بووبن کە لە ١٧ی شوباتدا دەیان کەسی وەک ڕێژوان و زمناکۆ و سورکێو و گەرمیانیان شەهید کردبێت ، جا چونکە دەمووچاویانمان لە شاشەکانی تەلەفزیۆنەوە نەبینییوە نەمانناسیون و بەردەوام بۆ گیانی میللەتە کڵۆڵەکەمان پەنجەیان لەسەر پەلەپیتکەی تفەنگە … جا ئەگەر ڕاستدەکەن و ڕێز لە ئازادی دەگرن و بە تەنگ مافی مرۆڤەوەن ، دە فەرموو هەر چۆن ڕۆژانە لە شاشەکانی تەلەفزیۆنەوە سەدان جار دەمووچاوی سەرۆکە ناشەرعییەکە و کوڕ و برا و برازا و هەزار خزمەکەیمان پیشاندەدەن و وامان لێهاتووە لە تاریکیشدا نەجمەکانی سەرشانیان بناسیینەوە ، دە ئاواش دەمووچاوی تاوانبارانیشمان پێ نیشانبدەن تا ئەگەر سەرلەنوێ لەسەر مافی ڕەوای خۆمان و سامانی دزراوی وڵاتەکەمان و هانینی سوپای داگیرکەران بە کۆمەڵ ڕژاینەوە سەر شەقامەکان خۆمانیان لیێ بپارێزین .\nئەرشیڤی بەڕێز: محەمەد بەرزی


ئازادی میدیاو ڕۆژنامه‌نوسی به‌ئه‌زمون\nزۆر له‌مێژه ده‌گوترێ ڕاگه‌یاندن ده‌سه‌ڵاتی چواره‌مه، كه ده‌گوترێ ده‌سه‌ڵاتی چواره‌م مانای ئه‌وه‌یه گوێگرن له‌ڕاوبۆچونی خه‌ڵك ،پاشان به‌شێوه‌یه‌كی رون‌و ڕه‌وان ده‌بنه ده‌نگی هه‌موو چین و توێژه‌كان ،لێره‌وه ئاوێته‌ی هه‌موو په‌یوه‌ندییه سیاسی و ئابوری و كۆمه‌لایه‌تی و رۆشنبیرییه‌كان ده‌بێ ،پرۆسه‌ی كارلێكی هاوبه‌ش له نیوان خه‌ڵك و ڕاگه‌یاندن چێده‌بێت ،دونیای ئه‌مڕۆ به‌هۆی میدیاوه بووه‌ته گوندێكی ئه‌لیكترۆنی بچوك و میدیاش بووه‌ته بزوێنه‌ری مێژووی كۆمه‌ڵگا جیاجیاكان، میدیا له‌وڵاتی دیموكراسیدا چوار ئه‌ركی سه‌ره‌كی هه‌یه كه ئه‌وانیش: چاودێری ده‌سه‌ڵاتی سیاسی و خستنه ڕووی گه‌نده‌ڵی و خاڵه لاوازه‌كانی، ملكه‌چكردنی به‌رپرسان بۆ لێكۆڵینه‌وه‌و وردبینی و وه‌ڵامدانه‌وه‌ی پرسیاره‌كانی خه‌ڵك، بڵاوكردنه‌وه‌ی زانیاری‌و هه‌واڵی به‌سود بۆهاوڵاتیان، هوشیار كردنه‌وه‌ی هاوڵاتیان بۆ دروستكردنی توانای بریاردان به‌شیوه‌یه‌كی وردبینانه‌و دوربینانه.\nده‌سه‌ڵاتی چواره‌م ده‌سه‌ڵاته‌كه‌ی له‌وه‌دایه كه ده‌توانێت به‌وپه‌ڕی ئازادییه‌وه گوزارشت له‌ڕاو دیدو جیهانبینی خه‌ڵك بكات ،به‌ئه‌مانه‌ته‌وه ڕه‌خنه بگرێ و باوه‌ڕی به ڕه‌خنه‌و ڕاو ڕای پێچه‌وانه هه‌یه، ئازادی ڕاگه‌یاندن هێنده‌ی نێوه‌ی دیموكراسی هه‌ر گه‌ل و نه‌ته‌وه‌یه‌ك گرنگه‌و پێوه‌ره بۆ هه‌موو ئازادییه‌كانی تر، نه‌بوونی راگه‌یاندكاری ئازاد بۆ گه‌لی بنده‌ست هێنده‌ی سه‌ربه‌خۆی گرنگ و پێویسته و هاوتای نه‌بوونی ده‌وڵه‌ته، پێویسته ده‌رفه‌ت بۆ جموجۆڵ و چالاكییه‌كانی رۆژنامه‌نوس فه‌راهه‌م بكرێت و زانیاری پێویستی بخرێته به‌رده‌ست تا به‌ئه‌مانه‌ته‌وه په‌یامی رۆژنامه‌وانی جێبه‌جی بكات، رۆژنامه‌نوسی به‌ئه‌زمون پابه‌ندی پاراستنی به‌رژه‌وه‌ندی نیشتیمانی و ئابروی پیشه‌كه‌ی خۆیه‌تی، به‌و ئاسانییه ده‌ستبه‌رداری په‌یامی رۆژنامه‌وانی خۆی نابێت بێگومان ئازادیش ئیلتیزاماتی خۆی هه‌یه ،سنوری خۆی هه‌یه‌و نابێت له‌گه‌ڵ ئاژاوه‌و پاشاگه‌ردانیدا تێكه‌ڵ بكرێت.\nكه‌ره‌سته‌ی هه‌ره‌سه‌ره‌كی ڕۆژنامه‌وانی زمانه ، ڕه‌گه‌زی زمان ڕۆڵێكی چاره‌نوساز ده‌گێرێ ده‌بێت ساده‌و كورت و پوخت بێت ،ساده‌یی له نوسیندا خه‌سله‌تێكی دیاری شێوازی رۆژنامه‌نوسییه ،هه‌موو بابه‌ته‌كان ده‌بێ به شیوازێك بنوسرێنه‌وه كه كۆڵكه خوێنده‌وارێكیش لێیان تێبگات ، به‌كارهێنانی ڕسته‌ی كورت و ساده هۆكارێكی گرنگه بۆ تێگه‌یشتن له بابه‌ته‌كه ،رۆژنامه‌وانی به ئه‌زموون به‌ركارهێنانی سێ ڕسته‌ی كورت و جیاجیا به‌باشتر ده‌زانێت له ڕسته‌یه‌كی دورو درێژ كه خوێنه‌ر ماندوو ده‌كات تا له‌ماناكه‌ی تێده‌گات ، وردبینی خه‌سڵه‌ت و تایبه‌تمه‌ندی رۆژنامه‌نوسه پێویسته له‌كاتی دارشتنی هه‌واڵ دا زۆر به وردی ره‌چاو بكریت ، ڕۆژنامه‌نوس ده‌بێت ئه‌وه‌ی دیویه‌تی و ده‌یزانێت و بیستویه‌تی له‌باره‌ی ڕوداوێكه‌وه وه‌كو خۆی بیخاته پێش چاوی خوێنه‌ر ، پێویسته هه‌ر وشه‌و ڕسته‌یه‌ك بۆخۆی ڕه‌گه‌زێكی ته‌واوی هه‌واڵ بێت ،دوور له ئاخینین و زێده‌ڕه‌ویی ،خۆئه‌گه‌ر رۆژنامه‌نوسێك بیه‌وێت نوسینه‌كه‌ی بكاته قوربانی گه‌ڵاو لاسك ئه‌نجامێكی پیچه‌وانه‌ی ده‌ست ده‌كه‌وێت .\nسوقراتی گه‌وره فه‌یله‌سوفی یۆنانی له‌باره‌ی شاكارێكی هونه‌رییه‌وه ده‌لێت : شاكاری هونه‌ری ئه‌و شاكاره‌یه كه نه‌توانرێت هیچی بۆ زیاد یان كه‌م بكرێت . له‌دیدی منه‌وه ئه‌م په‌نده‌ی سوكرات ته‌نها گوزارشت له تابلۆكانی وێنه‌كێشان ناكات ،به‌ڵكو نوسینی باشیش شاكارێكی به‌نرخه و نه‌ده‌توانرێت وشه‌ی زیادی بخرێته سه‌ر و ناشتوانرێت وشه‌ی لێ لابدرێت ، خۆئه‌گه‌ر سه‌یری نوسینی نوسه‌رێكی به ئه‌زموون بكه‌ین ،ده‌بینین چۆن خۆی له درێژدادڕی ده‌پارێزێت و به‌بێهوده‌ی باس له مه‌سه‌له‌كان ناكات .\nمیدیا له‌م سه‌رده‌مه‌دا ڕۆڵێكی گه‌وره ده‌گێڕێ له‌سه‌ر بونیاته ئابووری و سیاسی و كۆمه‌ڵایه‌تی و كولتوورییه‌كان ، تا دێت له‌گه‌ڵ پێشكه‌وتنه خێراكانی ته‌كنه‌لۆجیا و فراوانبوونی ته‌كنیكی گه‌یاندن و كوالیتی و كاریگه‌رییه‌كانی زیاتر ده‌بێت ، ئامرازه‌كانی راگه‌یاندن به‌هه‌مو جۆره‌كانییه‌وه بینراو وبیستراو وخوێنراوبه سۆشیال میدیاشه‌وه باشترین ئامرازی په‌یوه‌ندی جه‌ماوه‌رین ، میدیا به چه‌كی سه‌رده‌می ته‌كنه‌لۆژیا هه‌ژمار ده‌كرێت .


کوردیپێدیا - عەرەب شەمۆ\n👫 عەرەب شەمۆ | پۆل: کەسایەتییەکان | زمانی بابەت: 🏳 کوردیی ناوەڕاست\nزاناو رووناکبیری کورد عەرەبی شەمۆ ساڵی لە گوندی (سوسز)ی ناوچەی قارسی ژێر دەسەڵاتی دەوڵەتی عوسمانلی لە بنەماڵەیەکی سەر بەشێخانی (ئێزید-داستی) لەدایک بووە، سەرەتا ژیانی بە شوانکاری بەسەر بردووە و دواتر بۆ خوێندن چۆتە گوندی (ئەلکسەندەرۆڤ)و پێش سەر هەڵدانی شۆڕشی ئۆکتۆبەری ساڵی 1917 لەلایەن دەسەڵاتدارانی ئەو سەردەمەی روسیاوە خراوەتە زیندانەوە.\nدوای بەرپابوونی شۆڕش رووی کردە شاری (ستاڤ رۆپڵ)ی باکووری قەوقاز و چووە ریزی پارتی بەلشەفیکەوە، لە ساڵانی 1920-1924 پەیمانگای خۆرهەڵاتی لە مۆسکۆ تەواو کردووە، دواتر بووە بەنوێنەری کۆمیتەی ناوەندی حیزبی کۆمۆنیستی ئەرمەنستان لە یەریڤان.\nساڵی 1930 بووە بە سەرنووسەری رۆژنامەی (ڕێیا تازە) تا ساڵی 1938 ئەو رۆژنامەیەی بەپیتی لاتینی بڵاوکردەوەو دواتر گۆڕدرا بە پیتی سلاڤی روسی، ساڵی 1932 لە شاری لینینگراد دەستی کردووە بە خوێندنی باڵا و وا بڕیار بوو تێزی دکتۆراکەی سەبارەت بە کوردو رووناکبیری کورد بێت، بەڵام لەلایەن دەسەڵاتدارانی سۆڤیەت و حوکمی ستالینەوە دەست گیر کراو بۆ ماوەی بیست ساڵ بەرەو سیبیریا دوور خرایەوە.\nساڵی 1946 هەر لە سیبریا کیژێکی رووسی بەهاوسەری ژیانی هەڵئەبژێرێ، دوای مردنی ستالین گەڕایەوەیەریڤان و خۆی بۆ کاری ئەدەبیات و نووسین تەرخان کرد، وێڕای یەکەم هەوڵی لە بیستەکاندا بۆ دانانی (ئەلف و بێ)یەکی کوردی بەپشت بەستن بە پیتی لاتینی زوربەی نووسینەکانی لە گۆڤار و رۆژنامەکانی ئەو دەمەی سۆڤیەتدا بڵاوکردۆتەوە، لە بواری نووسینی رۆماندا دەچێتە ئاستی نووسەرەناودارەکانی جیهانەوە.\nلە بەرهەمەکانی: رۆمانی (شڤانی کورد -1930)، رۆمانی (بەربانگ-1957)، (ژیانی بەختەوەر -1959)، (کوردانی ئەرمەنستان-1961). ئەم نووسەرە گەورەیەی کورد ساڵی 1978 بۆ دوا جار ماڵئاوایی لە ژیان کرد.\n1. 👁 Dimdim\n2. 👁 ژیانا بەختەوەر\n3. 👁 شوانی کورد\n4. 👁 شڤانێ کورد\n5. 👁 شڤانێ کورمانجا\n6. 👁 قەڵای دمدم\n7. 👁 هۆپۆ\n2. 👁 Ereb Şemo\n3. 👁 عرب شمو\n➕ ئەم بابەتە لەلایەن: (هاوڕێ باخەوان)ەوە لە: Dec 15 2008 1:29PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 5 2018 2:33PM باشترکراوە\n👁 ئەم بابەتە 21,683 جار بینراوە\n📷 فایلی وێنە 1.0.1 29 KB Oct 30 2009 12:00AM هاوڕێ باخەوان


حکومه‌تی سوریا ده‌ڵێت فڕۆکه‌ی تێـکشکاندووه که داعش ده‌سـتی به‌سه‌ردا گرتوون\nوه‌زیری ڕاگه‌یاندنی حکومه‌تی سوریا ده‌ڵێت دوو له‌و سێ فڕۆکه جه‌نگیـیه‌یه تێـکشکێنراون که له هه‌واڵه‌کاندا باسکرابوون له لایه‌ن کۆمه‌ڵی ناسراو به ده‌وڵه‌تی ئیسلامی ده‌سـتیان به‌سه‌رداگیرابوو و هه‌فته‌ی ڕابردوو به‌سه‌ر ئاسمانی حه‌له‌ب تاقیـیانکردبوونه‌وه.\nعومران ئه‌لزوعبی شه‌وی سێشه‌ممه به که‌ناڵێـکی ته‌له‌فیزیۆنی وڵاته‌که‌ی گوت فڕۆکه‌ی له‌شکری سوری ئه‌و دوو فڕۆکه‌یه‌ی تێـکشکاندووه له‌و ده‌مه‌ی له فڕۆکه‌خانه‌ی جه‌ڕاحی پارێزگای حه‌له‌ب نیشتبوونه‌وه. گوتیشی چه‌کدارانی داعش توانیویانه فڕۆکه‌ی سێـیه‌م بشارنه‌وه و ئێسـتا هێزی ئاسمانی سوریا به دوایدا ده‌گه‌ڕێت.\nڕامی عه‌بدولڕه‌حمان به‌ڕێوه‌به‌ری کۆمه‌ڵه‌ی چاودێری مافه‌کانی مرۆڤی سوریا بنکه له به‌ریتانیا ئه‌مڕۆ چوارشه‌ممه به ئاژانسی ده‌نگ‌وباسی ئه‌سۆشیه‌تد پـرێسی گوت هیچ زانیاریـیه‌کی له‌م باره‌یه‌وه نیـیه تاوه‌کو هه‌واڵه‌که پشـتڕاست بکاته‌وه.\nپـێشتر کۆمه‌ڵه‌که ڕاپـۆرتی دابوو که‌وا چه‌کدارانی داعش 3 فڕۆکه‌ی جۆری میگیان له فڕۆکه‌خانه‌ی جه‌ڕاح هه‌ستانووه به یارمه‌تی فڕۆکه‌وانانی پـێشـووی عێراق. ڕاپـۆرته‌که له لایه‌ن سه‌رچاوه‌یه‌کی سه‌ربه‌خۆوه پشـتڕاست نه‌کراوه‌ته‌وه و هه‌روه‌ها کاربه‌ده‌سـتانی ئه‌مه‌ریکاش گوتیان هیچ ڕاپـۆرتێـکیان پـێ‌نه‌گه‌یشتووه باس له‌وه بکات چه‌کدارانی داعش فڕۆکه‌یان هه‌ستانبێت.\nجێی ئاماژه‌یه، ئه‌وه‌ی زانراوه داعش له سه‌ره‌تای ئه‌مساڵدا به لایه‌نی که‌م له فڕۆکه‌خانه‌یه‌کی له‌شـکری سوریا له پارێزگای ڕه‌ققه ده‌سـتیگرتووه به‌سه‌ر فڕۆکه‌ی جه‌نگی. چه‌کدارانی داعش وێنه‌ی خۆیان له‌گه‌ڵ ئه‌و فڕۆکانه له‌سه‌ر ئنته‌رنێت بڵاوکردووه‌ته‌وه، به‌ڵام ڕوون نیـیه ئایه ده‌توانن به‌کاری بهێنن یان نا.


سەرۆکی حکومەتی هەرێمی کوردستان پێشوازی لە وەزیری پلاندانانی عێراق کرد\nWED, 11 DEC 2019 13:47 Erbil, GMT +3\nTUE, 10 SEP 2019 20:12 | KDP.info\nهەولێر-KDP.info- ئەمڕۆ سێشەممە 2019/9/10 مەسرور بارزانی سەرۆکی حکومەتی هەرێمی کوردستان پێشوازی لە نووری سەباح دلێمی وەزیری پلاندانانی عێراق کرد.\nلە سەرەتای کۆبوونەوەکەدا وەزیری پلاندانانی عێراق، ئاماژەی بەوەکرد کە ئەزموونی هەرێمی کوردستان ئەزموونێکی جێگیر و سەرکەوتووە و سەرکەوتنی هەرێمی کوردستانیش سەرکەوتنە بۆ هەموو عێراق. گوتیشی ئێستا دەرفەتێکی باش هەیە بۆ ئەوەی هەموو کێشە و گرفتەکانی نێوان هەرێمی کوردستان و حکومەتی فیدراڵی لە سەر بنەمای دەستوور چارەسەر ببن.\nمەسرور بارزانی سەرۆکی حکومەتی هەرێمی کوردستان روونیکردەوە کە حکومەتی هەرێمی کوردستان ئامادەیی و نیازپاکی خۆی بۆ چارەسەرکردنی کێشەکان نیشانداوە لە سەر بنەمای دەستوور. گوتیشی هیواداریشین سەردەمێکی ئەرێنی و نوێ لە پەیوەندی نێوان حکومەتی فیدرال و حکومەتی هەرێمی کوردستان بێتە ئاراوە بە شێوەیەک کە شەراکەتی راستەقینە و هاوسەنگی و سازان لە بەرچاو بگیرێت.\nلە کۆبوونەوەکەدا هەروەها گفتوگۆ لە بارەی سەرژمێری دانیشتووان کرا کە بڕیارە ساڵی 2020 لە عێراق ئەنجام بدرێت، سەرۆکی حکومەتی هەرێمی کوردستان رایگەیاند سەرژمێری کارێکی گرنگە بۆ کۆکردنەوەی داتا و زانیاری کە ئامرازێکی یارمەتیدەر دەبێت بۆ پلاندانان بەڵام حکومەتی هەرێمی کوردستان تێبینی لەسەر میکانیزمی ئەنجامدانی سەرژمێرییەکە هەیە و پێویستە لە بەرچاو بگیرێن. گوتیشی نابێ سەرژمێری وەکو کارتێکی سیاسی لە دژی هیچ پێکهاتەیەک بەکار بهێنرێت.


Wednesday, 04.28.2021, 19:19\nمرۆڤبوون مانای فڕێدانی خەمی ڕابردوو نەبوونی ترسە لە داهاتوو ،مرۆڤبوون مانای ئێستایە لە چی ئیستایەكدایە بۆ ژیان و هیچ شتێك ئاسۆی ژیانی لێڵ نەكات و بەختەوەری لێ نەدزێت ،بەختەوەری لەسەر سێ پایە دامەزراوە كە ئەویش لەبیركردنی ڕابردوو ــ سودوەرگرتن لە دەرفەتەكان ــ ئومێدبوون بە ئایندە .هەروەك بیرمەندی زاناو حەكیم لاوتسو پێی وایە "ئەگەر بێت و خەمناك بوویت، ئەوا تۆ لەڕابردوو دەژیت، وە ئەگەریش نیگەران بوویت ئەوا تۆ لە داهاتوو دەژیت، بەڵام هەر كە هەستت بە ئارامی ڕۆح كرد، ئەوا بێگومان لەساتی ئێستادا دەژیت". مرۆڤ بۆ ئەوەی كاتەكانی بەفیڕۆ نەداو كاری ئەمڕۆ نەخاتە سبەینێ ، دەبێ زۆر جوان لەم پەندە تێبگا كە دەڵێت :"كات وەك شمشێرە، ئەگەر نەیبڕی دەتبڕێ!".هەروەك مامۆستا ناصری سوبحانی لەو بارەوە دەڵێت "ئینسان بگا بە دۆخێك كە نە "خەمی ڕابردوو" مێشكی داگیر بكات، وە نە "ترسی داهاتوو" دەستی لە قوڕگ نابێ". دواجار ڕێگەی گەیشتن بە بەختەوەری بریتییە لەوەی چۆن سود لە ئێستای ژیان وەربگرین و بە گرنگییەوە لە كات و بروانین و بایەخدان بە چۆنیەتی ڕۆیشتن بەڕێگاكە گرنگە نەك گەیشتن بە ئامانجەكە ، چونكە بەختەوەری خودی ڕێگاكەیە نەك ئامانجەكە ، ڕاستە مرۆڤ ناتوانێت ڕابردوو لە بیر بكات ،بەڵام دەتوانێ تێیان پەڕێنێت و نەهێڵێت ببێتە بەربەست لەبەردەم ئایندەو دەرفەتەكان لە دەست بدات .\nشاعیرونووسەر و فەیلەسۆفی ئەڵمانی یۆھان ڤوڵفگانگ ڤۆن ــ گۆتە (١٧٤٩-١٨٣٢) دەلێت:" بەختەوەرترین مرۆڤ كەسێكە كەلە ماڵەكەی خۆیدا بەدوای بەختەوەریدا دەگەرێت ". ئەم دەربڕینەی گۆتە دەربڕینێكی جوانە بۆ مرۆڤی هوشیارو بەئاگا ،دەكرێت مرۆڤ لە ناو دونیای سیاسی و ژیانی تایبەتی و خیزان و كۆمەڵگا بێ ئومێد بیێت ، دەكرێت مرۆڤ لە تەوژم و تاریكییەكانی رۆژگارو لە ستەم و جەنجالی بێ ئومێد بێت ، بەڵام نابێت مرۆڤ لە بوونی خۆی و لە خولقێنەری بێ ئومێد بێت ،كاتێك مرۆڤ لە بوونی خۆی بێ ئومێد بێت هەموو خەیاڵەكانی و دەروازەی بیركردنەوەكانی و دەلاقەی هزرییەكانی ئاسۆی ڕوناكیان لێ ئەبرێت، قسەكانم دەگێرمەوە بۆ وتەیەكی "بوزا " كە دەڵێت"بەختەوەری لەسەر ڕێگا دروستدەكرێ، نەك دوای گەیشتن". مرۆڤ بۆ گەیشتن بە بەختەوەری دەبێ كارامە بێت و دڕك و داڵی سەر ڕێگاكەی هەڵماڵێ و كۆسپ و ئاڵنگارییەكانی سەر ڕێگاكەی تێپەرێنێت ، نمونەیەكی تر ڕاماندەكێشێت بۆ تێگەیشتن لە بەختەوەری كە ئەویش دیدێكی جوانی ڕۆماننوسی كۆلۆمبی و خاوەنی خەڵاتی نۆبڵ "گابریل گارسیا ماركیز" لە وەسێتنامەكەیدا دەلێت :"زۆر لە ئێوە فێربووم ئەی مرۆڤ، تێگەیشتم هەموو ئەیانەوێ لە لوتكەی چیادا ژیان بكەن، بێئاگا لەوەی ڕازی بەختەوەری لە هەڵگەڕاندایە بەسەر چیاكەدا، نە خودی لوتكەی چیاكە كە خەونی پێوە دەبینن.\nمرۆڤبوون ئەوە نییە كە دەستێكمان ئاوو بێت و دەستەكەی ترمان ئاگر بێت ، مرۆڤبون ئەوە نییە بەشێكی رۆحمان فریشتە بێت و بەشەكەی تر ئەهریمەن! مرۆڤبوون ترس نییە لە ژیان و سروشت ،ترسیش نییە لە مردن ، ترس نییە لە ململانێ و ترسیش نییە لە شكست !مرۆڤبون ترس نییە لە خودناسی و ناسینی ئەویتر!مرۆڤبون دەربرینێكی مەولانای رۆمی یە كە دەلێت :"مرۆڤ یەكەیەكە لە ئاوو گڵ و نیوەی لە گیان و دڵ ". واتا مرۆڤ خۆی دەبێ نیوەی ئاووگڵەكەی بدات بۆ بەدەستهێنانی نیوەی گیان و دڵەكە، ئەوكاتیش لاقێكت لە زەوییەو لاقەكەی ترت لە ئاسمان بە ئەوینێكی پاكەوە دەگەیت بە بەختەوەری و خەمی خۆت و ئەوانیتریش لە كۆڵ دەنێیت، هەروەك ئەحمەد شاملوو هاوار دەكات و دەلیت :" بریا دەمتوانی ئەم خەڵكە لەسەر شانەكانی خۆم دابنێم ،تاكو بزانن ئەستێرەی بەختەوەرییان لە كوییە !.


09:17 - 16/05/2021\nکۆمەڵکوژی یونانەکان هیچی لە کۆمەڵکوژی ئەرمەنەکان کەمتر نییە\nلە سەرەتای جەنگی جیهانی یەکەمەوە کە ئیمپراتۆری عوسمانی لەبەریەک هەڵوەشایەوە، دەوڵەتمەدارانی ئەو ئیمپراتۆریەتە بۆ لەسەرپێ هێڵانەوەی دەسەڵاتەکەیان دەستیان بە کۆمەڵکوژکردنی نەتەوەکانی تری ناوچەکە کرد، یەکێک لەو نەتەوانەش 'یونانەکان' بوون کە هەزاران ساڵ بوو لەگەڵ نەتەوەکانی تر لە ئەنادۆڵ دەژیان.\nلە میانەی جەنگی جیهانی یەکەمدا شەڕێکی گەورەش لەنێوان تورک و یونان هەڵگیرسا کە تا ساڵی ١٩٢٢ بەردەوام بوو. لە هاوینی ساڵی ١٩١٤ 'تەشکیلات ئەلمەخسوسە'ی عوسمانی کە لە سەرمایەدار و ئەفسەرە پلە باڵانی عوسمانی پێکهێنرابوو، فەرمانی کرد کە هەموو گەنجە یونانەکان لە سنورەکانی بوڵگاریا و لەناو خاکی یونان دەستگیربکرێن و لە ئۆردوگا سەربازیەکان، کانەکانی خەڵوز و کانزاکاندا بە زۆرەملێ کاریان پێبکرێت.\nسوپای عوسمانی بە پڕۆژەیەکی پلان بۆداڕێژراو ئەو گەنجە یونانانەی بەرەو بەشی ناوەڕاستی ئەنادۆڵ گواستەوە و کاری سەختی پێدەکردن و مامەڵەی کۆیلەیان لەگەڵدا دەکرد. لەو چوارچێوەیەدا ژمارەیەکی زۆر گەنجی یونان بەهۆی نەخۆشی، کاری سەختەوە گیانیان لەدەستدا و ژمارەیەکی زۆریشیان بەهۆی ئەوەی زوڵمەکەیان قبوڵ نەکرد، لە لایەن سەربازە تورکەکانەوە کوژران.\nتراژیدیایەکی گەورە کە ئەو کاتە بەسەر هاوڵاتیە یونانەکانەوە هێنرا، کۆمەڵکوژی ناوچەی فوکای پارێزگای ئیزمیر بوو کە هەموو دانیشتووانی خەڵکی یونان بوون.\nلە ١٢ی تشرینی دووەمی ساڵی ٢٠١٤ دا سوپای تورکیا هێرشێکی فراوانی بۆسەر ئەو شاروچەکە ئەنجامدا و بە پێی بەڵگە مێژووییەکان هەموو دانیشتووانی شاروچکەکە بە ژن و منداڵ و پیر و گەنجەوە کوژران کە ژمارەیان هەزاران کەس بوو.\nلە هەمانکاتدا دەسەڵاتی یونان ڕایگەیاند، دەوڵەتی عوسمانی دەستی بە کۆمەڵکوژیەکی گشتگیر و پاکتاوی نەژادی بەرانبەر خەڵکی یونان کردووە، ئەوەندەی دەتوانن دەیانکوژن و ئەوانەی تر ناچار دەکرێن کە ئایینەکەیان بگۆڕن و ببن بە موسوڵمان. ئەمەش بە واتای ئەوە دێت کە دوای کۆتاییهاتنی جەنگ ئەگەر دەوڵەتانی ڕۆژئاوا بیانەوێت باس لە هەبوونی نەتەوە و ئایینەکانی تر لە ناو تورکیا بکەن، دەسەڵاتی تورک بتوانێت، ئەو نەتەوە و ئایینانە وەک کەمایەتی لەقەڵەمبدات.\nلە ساڵی ١٩١٨ دا جۆرج ڕندل بەرپرس لە وەزارەتی دەرەوەی بەریتانیا رایگەیاند کە زیاتر لە نیو ملیۆن هاوڵاتی یونانی لەسەر خاکەکەیان دوورخراونەتەوە.\nهێنری مورگنتائۆ باڵیۆزی ئەمریکا لە دەوڵەتی عوسمانی لە بیرەوەریەکانیدا کە ساڵی ١٩١٦ نووسیویەتی دەڵێت، "لە شارەکانی تورکیا، هاوڵاتیە یونانەکانیان کۆدەکردەوە و ئەوانیان بۆ ناوچەکانی ناوەڕاستی ئەنادۆڵ دەگواستەوە. زۆربەیان ناچار دەکران کە بە پێی، ماوەی نێوان چەندین شار ببڕن. ژمارەیەکی زۆر لە هاوڵاتیە یونانەکان لە ڕێگادا گیانیان لەدەستدا و بە پێی ئامارەکانمان نزیکەی یەک ملیۆن یونانی لە لایەن سوپای عوسمانیەوە کوژران."\nکوسوا ئانکارسوارد باڵیۆزی ئەو کاتەی سوید لە ئەستەنبوڵ لە ساڵی ١٩١٧ لەبارەی کۆمەڵکوژی یونانەکاندا دەڵێت، "سوپای عوسمانی بە شێوەیەکی زۆر دڕندانە نەک تەنها پیاوەکان بەڵکو ژن و مندالی یونیان کۆمەڵکوژ کردووە و ئامانجەکەی لەناوبردنی هەموو یونانەکان بووە و تاوانی پاکتاوی نەژادی ئەنجامدراوە.\nمیرڵ پترسون پرۆفیسوری مێژوو لە زانکۆی ڤێرجینیای ئەمریکا لە بابەتێکیدا باسی لە کۆمەڵکوژی یونانەکان کردووە و دەڵێت، بە تەنها لە باکووری تورکیای ئێستا کە دەکەوێتە سەر دەریای ڕەش ٣٥٠ هەزار هاوڵاتی یونانی بێ جیاوازی ژن و منداڵ و گەنج و پیر لە لایەن سوپای عوسمانیەوە کوژراون.\nکۆمەڵکوژی ئەرمەنەکان لە لایەن زۆربەی وڵاتە کاریگەرەکانی جیهانەوە وەک کۆمەڵکوژی و جینوسای ناسراوە، بەڵام تا ئێستاش دەوڵەتی تورکیا دانی بە کۆمەڵکوژیەکەدا نەناوە.\nلە مێژووی دەوڵەتی عوسمانیدا بە سەدان کۆمەڵکوژی بەم شێوەیە لەبەرانبەر نەتەوەکانی تری ناوچەکە بە تایبەتی، کورد و ئەرمەنەکانیش کراوە کە بەناوبانگترینیان کۆمەڵکوژی ئەرمەنەکانە و بە پێی هەندێک سەرچاوە ملیۆنێک و ٥٠٠ هەزار ئەرمەنی کۆمەڵکوژکران، بەڵام کۆمەڵکوژی یونانەکانیش بەو پیێەی باس لە کوشتنی ملیۆنێک کەس دەکرێت، هیچ لە کۆمەڵکوژی ئەرمەنەکان کەمتر نییە.


ژمارەی مردن بە كۆرۆنا لە هەرێم بۆ كەمترین ئاست دابەزی – تۆڕی میدیایی خەڵک\n2020/12/25 - 2:20 PM\nوەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 164 حاڵەتی تووشبوون بە كۆرۆنا تۆماركراوە و 275 كەس چاكبوونەوە و 3 كەسیش گیانیان لەدەستداوە.\nوەزارەتی تەندروستی حكومەتی هەرێم لە ڕاگەیەنراوێكدا ئاماژەی بەوەكردووە، 4998 پشكنین ئەنجام دراوە و دەركەوتووە لە هەولیر 30 كەس و سلێمانی 37 كەس و لە گەرمیان 1 كەس و ڕاپەڕین 1 كەس و دهۆك 95 كەس تووشی كۆرۆنا بوون.\nئاشكراشی كردووە، كە 275 كەس چاكبوونەوە و 3 كەسیش گیانیان لەدەستداوە.\nلەسەر بڵاوبوونەوەی نەخۆشی “گەڕی” لە سلێمانی ڕوونكردنەوە دەدرێت


کوژران و برینداربوونی ١٧٤ کۆڵبەر و کاسبکار – چاونیوز\nچاونیوز: لە ماوەی سێ مانگی پاییزدا ٤٠ کۆڵبەر و کاسبکاری ناوچە سنوورییەکانی کوردستان بوونەتە قوربانیی سیاسەتی دوژمنکارانەی کۆماری ئیسلامیی ئێران دەرحەق بە گەلی کورد. لەو ٤٠ کۆڵبەرە ١٢ کەسیان کوژراون و ٢٨ کۆڵبەریش بریندار بوون.\nبەپێی ناوەندی ئامارئ “چاونیوز”(ناوەندی مافی مرۆڤ بۆ ڕۆژهەڵاتی کوردستان)، کوژران و برینداربوونی ٤٠ کۆڵبەر و کاسبکار لە وەرزی پاییز ئەمساڵ لە حاڵێکدایە کە لە وەرزی هاوینی ئەمساڵیشدا ٨١ کۆڵبەر کەوتبوونە بەر دەستڕێژی هێزە چەکدارەکانی کۆماری ئیسلامیی ئێران کە٢٢ کەسیان کوژرابوون و ٥٩ کۆڵبەریش بریندار ببوون. هەروەها لە وەرزی بەهاریشدا ١٥ کۆڵبەر کوژرابوون و ٣٨ کۆڵبەریش بریندار ببوون\nبەوپێیە ژمارەی ئەو کۆڵبەرانەی لە سەرەتای ئەمساڵەوە کەوتوونەتە بەر دەستڕێژی هێزە چەکدارەکانی ڕێژیم ١٧٤ کەس بووە کە ٤٩ کەسیان کوژراون و ١٢٥ کۆڵبەر و کاسبکاریش بریندار بوون.\nجێی بیرهێنانەیەوەیە لە ساڵی ڕابردوو (١٣٩٩)یشدا ٢٢٨ کۆڵبەر و کاسبکاری کورد بەهۆی تەقەی ڕاستەوخۆ، تەقینەوەی مین، بەربوونەوە لە بەرزایی لە سۆنگەی ڕاوەدوونان و هەروەها ڕەق‌هەڵاتن لە سەرما گیانیان لەدەست دا و بریندار ببوون. لەو ٢٢٦ قوربانییەی ساڵی ڕابردووی هەتاوی ٨٠ کەسیان کوژرابوون و هەروەها ١٤٦ کەسیش بریندار ببوون.\nهەر لەو ماوەیەدا ٩ کەسی ئاسایی لە نێوشار یان لە زینداندا بەهۆی تەقەی ڕاستەوخۆ، یان لەژێر ئەشکەنجە و یان دەنا بەهۆی پێڕانەگەیشتنی پزیشکی گیانیان لەدەست داوە.


2018-09-08 [01:16 AM]\nلە پەیامێکدا سەرۆک بارزانی دەڵێت ، بە پێویستیی دەزانم ئەوە بە گشت لایەک ڕابگەیێنم کە کێشەی گەلی کورد بە توندوتیژی و کوشتن و بوردومان چارەسەر ناکرێت و ڕێگە و شێوازی ئاشتیانە باشترین چارەسەرە بۆ ھەموو کێشەکان.\nبە پەلاماری مووشەكی و بوردومانی كۆماری ئیسلامی ئێران بۆسەر بارەگاکانی هەردوو حیزبی دیموكرات لە شاری كۆیە زۆر نیگەران و خەمبارم بە تایبەت كە زیانێكی زۆری گیانی و ماددی بەجێهێشتووە. لە كاتێكدا كە ئیدانەی ئەو پەلامارە دەكەم، سەرەخۆشیی خۆم ئاراستەی كەسوكاری شەهیدانی ئەو پەلامارە دەكەم و هیوای چاكبوونەوە بۆ برینداران دەخوازم.\nداوا لە هەموو لایەكیش دەكەم كە هەرێمی كوردستان نەكرێتە گۆڕەپانی ململانێ چونكە خودی هەرێم كێشە و تەحەددیات و هەڕەشەی گەورەی لەبەردەمە. بە پێویستیشی دەزانم ئەوە بە گشت لایەك ڕابگەیێنم كە كێشەی گەلی كورد بە توندوتیژی و كوشتن و بوردومان چارەسەر ناكرێت و ڕێگە و شێوازی ئاشتیانە باشترین چارەسەرە بۆ هەموو كێشەكان.\n8ـی 9ـی 2018\nئەم هەواڵە 13312جار خوێندراوەتەوە